text:
Республика халҡы үҙҙәренең федераль һәм төбәк бюджеты варианттарын тәҡдим итә ала
Башҡортостанда иң яҡшы «Граждандар өсөн бюджет» проектына конкурс старт алды. Республика Финанс министрлығының мәғлүмәт хеҙмәтенән хәбәр итеүҙәренсә, ул бюджет, уның формалашыу һәм үтәлеү процесы тураһында халыҡ өсөн ябайлаштырылған закондар версияһынан тора.
Асыҡ конкурста ҡатнашыуға физик һәм юридик шәхестәр саҡырыла. Проекттарҙы ике йүнәлеш буйынса ебәрергә мөмкин, ул: граждандар өсөн федераль бюджет һәм төбәк. Һәр ҡайһыһында тейешле номинациялар ҡаралған.
Заявкалар һәм конкурс материалдары Өфө ҡалаһы, Туҡай урамы, 46 адресы буйынса 224-се бүлмәлә ҡабул ителә. Электрон версияларҙы kabuzenko.i@bashkortostan.ru, gilmetdinova.d@bashkortostan.ru адрестары буйынса ебәрергә мөмкин.
Заявкаларҙы ҡабул итеү ваҡыты – 1 сентябрҙән алып 31 октябргә тиклем.
Ағымдағы йылдың декабрендә конкурсҡа йомғаҡ яһаласаҡ.


c: text/html

text:
1924 йыл. Илдә Бөтә Союз дәүләт радио тапшырыуҙары башлана.
1927 йылдың 7 ноябрендә Башҡортостандың төрлө мөйөштәрендә: майҙандарҙа, клубтарҙа һәм китапханаларҙа репродукторҙарҙан башҡорт һәм рус телдәрендә «Алло - алло! Өфө һөйләй!» тигән һүҙҙәр яңғырай. Был Өфө радиостанцияһын асыу көнө була. Шулай итеп, республика ҡалаларында һәм ауылдарында Өфөнән радиотапшырыуҙар тыңлау мөмкинлеге барлыҡҡа килә. Тәүге башҡорт радиотапшырыуҙар станцияһы 8 айға яҡын һынау үтә.
1928 йылдың 1 авгусынан Башҡорт АССР-ында радиотапшырыуҙар даими сыға башлай. Был көн Башҡортостан радиоһының тыуған көнө булып иҫәпләнә.
1 август 1928 йыл. Башҡорт АССР-ында даими радиотапшырыуҙар эфирға сыға башлай.
20 апрель 1931 йыл. СССР-ҙа тәүге һынау телевизион тапшырыу сыға.
1 март 1959 йыл. Башҡортостан телевидение студияһының даими тапшырыуҙары башлана.
1992 йыл. Тура эфирҙа тамашасылар ҡатнашлығында тәүге ток-шоу барлыҡҡа килә.
2001 йыл. Декабрҙә БР Президенты М.Ғ. Рәхимовтың «Башҡортостан юлдаш телекоммуникациялары» ААЙ ойоштороу тураһында» Указын тормошҡа ашырыу маҡсатында Башҡортостан Республикаһы «Башҡортостан» телерадиокомпанияһы дәүләт унитар предприятиеһы булдырыла.
26 август 2002 йыл. «БЮТ» республика юлдаш телевидение каналы тәүлегенә 18 сәғәт күрһәтә башлай.
2011 йыл. БЮТ яңы программалары, концепцияһы һәм алып барыусылары булған Башҡортостан юлдаш телевидениеһы тип үҙгәртелә.
Бөгөн Башҡортостан юлдаш телевидениеһы:
- төрлө жанрҙағы һәм йүнәлештәге 50-нән ашыу тапшырыу (сәйәсәт, иҡтисад, мәҙәниәт һәм сәнғәт, социаль өлкә, күңел асыу һәм интерактив проекттар һ.б.);
– кино күрһәтеү - Башҡортостан юлдаш телевидениеһы видеотекаһында меңдән ашыу совет киноһы классикаһынан алып донъя кимәлендәге яңы фильмдарға тиклем барыһы ла бар. Башҡортостан юлдаш телевидениеһының 4.5 миллион тамашасыһы араһында Башҡортостанда йәшәүселәр генә түгел, шулай уҡ Татарстан Республикаһы, Свердловск, Силәбе, Ырымбур өлкәһе халҡы ла бар. Республика төп телеканалының юлдаш сигналы таралыу зонаһына Рәсәйҙең Европа өлөшө, Көнсығыш Европа, Скандинавия, Яҡын Көнсығыш, Кавказ, Кавказ аръяғы һәм Урта Азия төбәктәре инә. Республика халҡын Башҡортостан юлдаш телевидениеһын ҡарауға йәлеп итеү маҡсатында Башҡортостан ауылдарында 1Вт - 5кВт ҡеүәтле 4000-дән ашыу телевизион ретранслятор төҙөлгән һәм файҙаланыуға тапшырылған.
Башҡортостан юлдаш телевидениеһы – дәүләт каналы. Профессионаллек, күп яҡлылыҡ һәм объективлыҡ унда – төп талаптар. Тапшырыуҙар күп булыуға ҡарамаҫтан, улар юғары сифатлы итеп эшләнә. Фәнни-техник прогресс электрон киң элемтә саралары өлкәһенә ҙур яңылыҡтар индерҙе. Был «Башҡортостан» телерадиокомпанияһынан тулыһынса тиерлек техник яңыртыу талап итте. Бөгөн телекомпанияла 30 телевизион журналист комплексы (ТЖК ), 28 видеомонтаж аппараты (АМВ), 4 аппарат-студия блогы (АСБ), 2 күсмә телевизион станция (ПТС), Ғly Way, интерактив тауыш биреү системаһы эшләй. Шулай уҡ аппарат-студия комплексы сафҡа индерелде. «Sachtler» немец компанияһы вәкилдәре фекеренсә, АСК студияһында ҡуйылған заманса программалаусы яҡтыртыу системаһы үҙенең техник характеристикаһы һәм мөмкинлектәре буйынса бик үҙенсәлекле. Аппарат-студия блогына донъя стандарттары кимәлендә информацион тапшырыуҙар эшләү мөмкинлеге биргән яңы цифрлы ҡорамалдар һатып алып ҡуйылды.
«Салауат Юлаев» хоккей клубы матчтарының тура трансляцияһы – республика телевидениеһындағы иң популяр һәм рейтинглы тапшырыуҙарҙың береһе. Өфө командаһы Рәсәй чемпионатындағы лидер командалар араһында. «Салауат Юлаев» уйындарын йөҙҙәрсә мең көйәрмән ҡарай. Үҙ майҙанындағы һәр матч Башҡортостан юлдаш телевидениеһы тарафынан тура эфирҙа күрһәтелә. TNS Gallup Media мәғлүмәттәре буйынса, ошо телетрансляциялар рейтингы рекорд күрһәткестәр бирә һәм популяр федераль телетапшырыуҙар рейтингыһын уҙып китә, был һәр өсөнсө телетамашасы хоккей ҡарай тигән һүҙ.
Башҡортостан юлдаш телевидениеһы даими рәүештә бөтә Рәсәй һәм халыҡ-ара телевизион конкурстарҙа һәм фестивалдәрҙә ҡатнаша. «Белое крыло», «Вся Россия», «Серебряный лучник», «Золотой бубен», «Щит России», «Детский экран» конкурстары һәм фестивалдәре дипломдары, премиялары – был телеканал наградаларының тулы исемлеге түгел әле. «Распахнись, душа!» тапшырыуы халыҡ-ара телевизион конкурсында Берләшкән илдәрҙең иң яҡшы тапшырыуы тип танылды. Халыҡ йырсыһы Абдулла Солтанов хаҡында «Свет во тьме» фильмы «Злата Прага» (Чехия) халыҡ-ара телевизион фестивалендә Дагмар һәм Вацлав Гавел Фондының махсус призы менән билдәләнде. Шул уҡ фильм – Болгар милли телевидениеһының махсус призына лайыҡ булыусы, Евразия телефорумы лауреаты. Монте-Карлола (Франция) үткән халыҡ-ара телевизион фестивалдә «Свет во тьме» фильмы жюри тарафынан билдәләнеп, фестиваль видеотекаһына индерелде. «Построим дом для Нины Николаевны», «Действующие лица», «Сокращая расстояния» проекттарына Евразия телеакадемияһы премиялары тапшырылды. «Курай-танец» музыкаль фильмы «Разум XXI век» халыҡ-ара телефестивалендә махсус приз алды - ул иң матур фильм тип табылды. «Солдаты Победы» циклы – «Патриоты России» бөтә Рәсәй конкурсы еңеүсеһе. «Планета Сумган» реалити-шоуы -«Золотая гагара» халыҡ-ара премияһына лайыҡ булыусы. Телеканалдың өс тапшырыуы – «Дело №» журналист тикшереүе, «Лучшие городские дворы» реалити-шоуы һәм балалар өсөн «Косуля» әкиәт-фильмы иң абруйлы ТЭФИ-регион бөтә Рәсәй телевизион премияһы лауреаты.
Хәҙерге көндә республикала «Спутник ҒM» һәм «Юлдаш» мәғлүмәт-музыкаль каналы эшләй. «Юлдаш» радиоһы – реаль ваҡыт режимында алыҫ араларға мәғлүмәт тапшырыу мөмкинлеге ул. «Юлдаш» (башҡорт һәм татар телдәрендә) һәм «Спутник ҒM» (рус телендә) мәғлүмәт-музыкаль каналдары 2000 йылдың 25 сентябрендә ойошторолдо. Улар Башҡортостан ТРК-ның структур бүлектәре булып тора. Республикала, күрше төбәктәрҙең күп өлөшөндә тәүлек әйләнәһенә эшләй. Каналдарҙың маҡсаты - дөйөм кешелек ҡиммәттәрен пропагандалау һәм тыңлаусылар өсөн ыңғай эмоциональ мөхит тыуҙырыу. Эфирҙағы музыка һәм мәғлүмәттең нисбәте 70:30 процент. Тапшырыуҙарҙың тематикаһы төрлө: ҒM-форматында сәйәси һәм иҡтисади яңылыҡтар, йәштәр, әҙәби-нәфис, мәҙәни-күңел асыу проекттары.
«Спутник ҒM» радиостанцияһы «Радиомания» милли премияһына лайыҡ булды. Алып барыусы Элла Курильская «Иң яҡшы информацион тапшырыу алып барыусыһы» номинацияһы еңеүсеһе. «Тормош һыҙығы» тапшырыуы Волга буйы федераль округында наркотиктарҙың законһыҙ әйләнешенә һәм наркотиктарға ҡаршы пропаганда эшен иң яҡшы яҡтыртыусы киң мәғлүмәт саралары конкурсында еңеү яуланы. «Батискаф» тапшырыуын алып барыусы Галина Пчелина электрон мәғлүмәт саралары хеҙмәткәрҙәренең II Бөтә Рәсәй конкурсында «Грамоталы күҙәтеүсе» номинацияһы лауреаты һәм «Тамашасылар һөйөүе» номинацияһы еңеүсеһе булды.

robotstxt: allowed

filter: keep


text:
Балаңды кем тәрбиәләй?
1 сентябрҙән “Балаларҙы уларҙың һаулығына һәм үҫешенә зыян килтереүсе мәғлүмәттән һаҡлау тураһында” Федераль закон ғәмәлгә инде. Ул матбуғат баҫмаларына, телевидение тапшырыуҙарына, интернет селтәрендәге контентҡа йәш буйынса сикләүҙәр ҡуйыуҙы күҙҙә тота. Закон 18 йәшкә тиклемге балаларҙы наркотик, тәмәке һәм алкоголь ҡулланыуға, зинасылыҡҡа, берәҙәклеккә, теләнселәүгә этәреүсе, көс ҡулланыуҙы һәм яуызлыҡты аҡлаусы мәғлүмәттән, һүгенеү һүҙҙәренән һаҡларға тейеш. Ошо айҙан башлап гәзит-журналдарға, телевидение тапшырыуҙарына уларҙы нисә йәштәгеләргә ҡулланыу мөмкинлеген күрһәткән билдәләр ҡуйыла. Был сара балаларға рухи-әхлаҡи тәрбиә биреү мәсьәләһенең торған һайын ҡырҡыулаша барыуына бәйле.
Бөгөн һуңғы сирек быуат эсендә тәрбиә алған быуын, ғаилә ҡороп, балалар үҫтереү йәшенә етте. Телевидение һәм матбуғат саралары аша тормошҡа ашырылған тәрбиә сәйәсәте емештәре бөтә “гүзәллегендә” кәүҙәләнә лә башланы инде. Кемеһе үҙ балаһын тәҙрә аша бәрә, кемеһе – кеше балаһын, йыш ҡына әсә – улды, ата ҡыҙҙы белмәй. Әҙәм балаһын бөгөн йәшәп ҡалырға, тормоштоң бар рәхәтен бөгөн татырға өгөтләй торғас, ысынлап та, тик бөгөнгө менән йәшәүселәр күбәйҙе, ғаилә, балалар алдында яуаплылыҡ тойғоһо кисереүселәр торған һайын кәмей. Совет осорондағы дөрөҫ тәрбиәне алып үҫкәндәргә хәҙерге хаяһыҙлыҡ айырыуса яҡшы күренә.
Балаларға бәләкәйҙән үк бик ҙур йоғонто яһау көсөнә эйә булған йәнһүрәттәрҙе генә алып ҡарайыҡ. Элек балалар изге йөкмәткеле совет йәнһүрәттәрендә тәрбиәләнде. Уларҙа яҡшылыҡ насарлыҡты еңә, дуҫлыҡ, татыулыҡ тураһында матур йырҙар яңғырай. Иҫ киткес һөйкөмлө, ярҙамсыл йәнлектәр балаларға һәйбәт өлгө күрһәтә. Ул мультиктарҙа үлтерешкә, ҡан ҡойошҡа, һуғышҡа урын юҡ. Бөгөн экрандарҙы кешелеккә ҡаршы идеология менән һуғарылған көнбайыш йәнһүрәттәре биләп алды. Шыҡһыҙ ерлектә механик монстрҙар бер-береһе артынан ҡыуыша, убырҙар, ғифриттәр, яуыз сихырсылар менән мәкерле тылсымсылар, ҡурҡыныс роботтар баҫтырыша, һуғыша, атыша, шартлата, бер-береһен мыҫҡыллай, үсекләй, әсир ала. Бындай фильмдар балалар араһында дошманлыҡ хисе тәрбиәләй, хатта балалар һәм ата-әсәләрҙе ҡапма-ҡаршы лагерҙарға ҡуя. Был бигерәк тә “Симпсондар”, “Гриффиндар” тигән йәнһүрәттәргә хас. Балағыҙ, уны тыңлатам тип, арт һанына эләктергәнегеҙ йә еңмешләнеп таптырған нәмәһен алып бирмәгәнегеҙ өсөн һеҙҙең өҫтән тейешле органдарға ялыу итһә ,уны тәрбиәләү бурысын йәнһүрәттәргә йөкмәткән өсөн үҙегеҙгә үпкәләргә генә ҡала. Ҡартайған көнөгөҙҙә балағыҙ һеҙҙе ҡарттар йортона тапшырырмы, әллә нисек тә үҙе тәрбиәләргә тырышырмы? Был тәңгәлдә лә уның күңеленә тәүге тәрбиә орлоҡтары сәскән йәнһүрәттәрҙең йөкмәткеһенә бик иғтибарлы һәм талапсан булыу кәрәктер.
Тағы ниндәй йәнһүрәттәр балала ниндәй боҙоҡлоҡ тәрбиәләй? Матур, күркәм, нәзәкәтле ҡыҙҙар төп героинялары булған мультиктарҙы алайыҡ. Элекке фильмдарҙа тышҡы матурлыҡ эске матурлыҡ менән ярашып килә торғайны. Мәҫәлән, тәлмәрйен батша ҡыҙы, “Ал сәскә”ләге Настенька һәм башҡалар – романтик юҫыҡтағы гүзәл ҡыҙҙар, шул уҡ ваҡытта улар, аҫҡы аң бағлаған өмөттө аҡлап, һәйбәт холоҡло, егәрле, изге күңелле булып сыға. Бөгөнгө “Нотр-Дам”дағы сиған ҡыҙы, йөҙөн боҙоп, яуызлыҡтар эшләргә әҙер, “Аладдин”дағы Йәсмин, “Шрек”тағы тролльша иһә ирҙәрҙән былай ҡанһыҙ итеп һуғыша. Әйткәндәй, балалар айырыуса яратып ҡараған мультиктар былар. Роботтар, мумиялар тураһындағы фантастик йәнһүрәттәрҙәге героиня ҡотһоҙ ир ҡиәфәтенә ингән ҡыҙ ғына түгел, ә иблис, йәһәннәм киҫәүе. «Шрек»та бер күренеш бар: тролльша йырлағанда, бер ҡошсоҡ шартлап үлә. Быны ҡарағанда балалар шарҡылдап көлә икән, тимәк, фильмды төшөрөүселәр – үҙ алдына ҡуйған маҡсатҡа өлгәшеү юлында: баланың аңы урынынан күскән. Тимәк, унан илен, халҡын, ата-әсәһен, ғаиләһен, яҡындарын яҡлай һәм һаҡлай торған юғары әхлаҡлы, әҙәпле, тоғролоҡло, яуаплы кеше сыҡмаясаҡ. Ә беҙҙең балаларҙы ошондай продукция менән туйындырыусыларға нәҡ шул ғына кәрәк.
“Маша менән Айыу” тигән йәнһүрәттә геройҙар Том менән Джерри, Чип менән Дейл, Леопольд менән сысҡандар шикелле үҙ-ара һуғышмай. Иҫ киткес шуҡ, һөйкөмлө, тапҡыр Маша күптәрҙең күңелен яулап алды. Бала-саға был фильмдың таныш көйө ишетелеү менән экрандарға ҡаплана. Интернетта ул күп миллионлы аудиторияны ылыҡтыра. Ҡыҙлы ата-әсә араһында, эстән генә балаһының Машаға оҡшап үҫеүен теләп, ошо мультикты йыш ҡулланыусылар барҙыр. Ә ниндәй әхлаҡ тарата һуң был фильм? Һәр серияла бәләкәс кенә Маша оло айыуҙы нисек теләй, шулай борғолай. Тегеһе, баш баҫып, бының бөтә кәзектәрен үтәй. Психологтар баһалауынса, был фильм ҡыҙҙарҙа буласаҡ ирҙәре менән эш итеү моделен тәрбиәләй. Ә малайҙарҙа, киреһенсә, Маша кеүек ҡыҙҙарҙан ҡурҡыу ярала. Үрҙә әйтеп үтелгән маҡсатҡа – ғаилә нигеҙҙәрен емереүгә хеҙмәт итә торған тағы бер сара.
Төрлө яҡлап билдәле бер йүнәлештә эш итә торған күп һанлы ысулдарҙың береһе генә ул йәнһүрәттәр, экрандар аша беҙгә тағылған тапшырыуҙар. Бала тәрбиәләүҙе уларға ышанып тапшырып ҡуйыу – ата-әсә яһаған иң ҙур хаталыр. Балағыҙҙы тик үҙегеҙ тәрбиәләгеҙ.
Ата-әсәләр өсөн доклад.
Балаңды кем тәрбиәләй?
1 сентябрҙән “Балаларҙы уларҙың һаулығына һәм үҫешенә зыян килтереүсе мәғлүмәттән һаҡлау тураһында” Федераль закон ғәмәлгә инде. Ул матбуғат баҫмаларына, телевидение тапшырыуҙарына, интернет селтәрендәге контентҡа йәш буйынса сикләүҙәр ҡуйыуҙы күҙҙә тота. Закон 18 йәшкә тиклемге балаларҙы наркотик, тәмәке һәм алкоголь ҡулланыуға, зинасылыҡҡа, берәҙәклеккә, теләнселәүгә этәреүсе, көс ҡулланыуҙы һәм яуызлыҡты аҡлаусы мәғлүмәттән, һүгенеү һүҙҙәренән һаҡларға тейеш. Ошо айҙан башлап гәзит-журналдарға, телевидение тапшырыуҙарына уларҙы нисә йәштәгеләргә ҡулланыу мөмкинлеген күрһәткән билдәләр ҡуйыла. Был сара балаларға рухи-әхлаҡи тәрбиә биреү мәсьәләһенең торған һайын ҡырҡыулаша барыуына бәйле.
Бөгөн һуңғы сирек быуат эсендә тәрбиә алған быуын, ғаилә ҡороп, балалар үҫтереү йәшенә етте. Телевидение һәм матбуғат саралары аша тормошҡа ашырылған тәрбиә сәйәсәте емештәре бөтә “гүзәллегендә” кәүҙәләнә лә башланы инде. Кемеһе үҙ балаһын тәҙрә аша бәрә, кемеһе – кеше балаһын, йыш ҡына әсә – улды, ата ҡыҙҙы белмәй. Әҙәм балаһын бөгөн йәшәп ҡалырға, тормоштоң бар рәхәтен бөгөн татырға өгөтләй торғас, ысынлап та, тик бөгөнгө менән йәшәүселәр күбәйҙе, ғаилә, балалар алдында яуаплылыҡ тойғоһо кисереүселәр торған һайын кәмей. Совет осорондағы дөрөҫ тәрбиәне алып үҫкәндәргә хәҙерге хаяһыҙлыҡ айырыуса яҡшы күренә.
Балаларға бәләкәйҙән үк бик ҙур йоғонто яһау көсөнә эйә булған йәнһүрәттәрҙе генә алып ҡарайыҡ. Элек балалар изге йөкмәткеле совет йәнһүрәттәрендә тәрбиәләнде. Уларҙа яҡшылыҡ насарлыҡты еңә, дуҫлыҡ, татыулыҡ тураһында матур йырҙар яңғырай. Иҫ киткес һөйкөмлө, ярҙамсыл йәнлектәр балаларға һәйбәт өлгө күрһәтә. Ул мультиктарҙа үлтерешкә, ҡан ҡойошҡа, һуғышҡа урын юҡ. Бөгөн экрандарҙы кешелеккә ҡаршы идеология менән һуғарылған көнбайыш йәнһүрәттәре биләп алды. Шыҡһыҙ ерлектә механик монстрҙар бер-береһе артынан ҡыуыша, убырҙар, ғифриттәр, яуыз сихырсылар менән мәкерле тылсымсылар, ҡурҡыныс роботтар баҫтырыша, һуғыша, атыша, шартлата, бер-береһен мыҫҡыллай, үсекләй, әсир ала. Бындай фильмдар балалар араһында дошманлыҡ хисе тәрбиәләй, хатта балалар һәм ата-әсәләрҙе ҡапма-ҡаршы лагерҙарға ҡуя. Был бигерәк тә “Симпсондар”, “Гриффиндар” тигән йәнһүрәттәргә хас. Балағыҙ, уны тыңлатам тип, арт һанына эләктергәнегеҙ йә еңмешләнеп таптырған нәмәһен алып бирмәгәнегеҙ өсөн һеҙҙең өҫтән тейешле органдарға ялыу итһә ,уны тәрбиәләү бурысын йәнһүрәттәргә йөкмәткән өсөн үҙегеҙгә үпкәләргә генә ҡала. Ҡартайған көнөгөҙҙә балағыҙ һеҙҙе ҡарттар йортона тапшырырмы, әллә нисек тә үҙе тәрбиәләргә тырышырмы? Был тәңгәлдә лә уның күңеленә тәүге тәрбиә орлоҡтары сәскән йәнһүрәттәрҙең йөкмәткеһенә бик иғтибарлы һәм талапсан булыу кәрәктер.
Тағы ниндәй йәнһүрәттәр балала ниндәй боҙоҡлоҡ тәрбиәләй? Матур, күркәм, нәзәкәтле ҡыҙҙар төп героинялары булған мультиктарҙы алайыҡ. Элекке фильмдарҙа тышҡы матурлыҡ эске матурлыҡ менән ярашып килә торғайны. Мәҫәлән, тәлмәрйен батша ҡыҙы, “Ал сәскә”ләге Настенька һәм башҡалар – романтик юҫыҡтағы гүзәл ҡыҙҙар, шул уҡ ваҡытта улар, аҫҡы аң бағлаған өмөттө аҡлап, һәйбәт холоҡло, егәрле, изге күңелле булып сыға. Бөгөнгө “Нотр-Дам”дағы сиған ҡыҙы, йөҙөн боҙоп, яуызлыҡтар эшләргә әҙер, “Аладдин”дағы Йәсмин, “Шрек”тағы тролльша иһә ирҙәрҙән былай ҡанһыҙ итеп һуғыша. Әйткәндәй, балалар айырыуса яратып ҡараған мультиктар былар. Роботтар, мумиялар тураһындағы фантастик йәнһүрәттәрҙәге героиня ҡотһоҙ ир ҡиәфәтенә ингән ҡыҙ ғына түгел, ә иблис, йәһәннәм киҫәүе. «Шрек»та бер күренеш бар: тролльша йырлағанда, бер ҡошсоҡ шартлап үлә. Быны ҡарағанда балалар шарҡылдап көлә икән, тимәк, фильмды төшөрөүселәр – үҙ алдына ҡуйған маҡсатҡа өлгәшеү юлында: баланың аңы урынынан күскән. Тимәк, унан илен, халҡын, ата-әсәһен, ғаиләһен, яҡындарын яҡлай һәм һаҡлай торған юғары әхлаҡлы, әҙәпле, тоғролоҡло, яуаплы кеше сыҡмаясаҡ. Ә беҙҙең балаларҙы ошондай продукция менән туйындырыусыларға нәҡ шул ғына кәрәк.
“Маша менән Айыу” тигән йәнһүрәттә геройҙар Том менән Джерри, Чип менән Дейл, Леопольд менән сысҡандар шикелле үҙ-ара һуғышмай. Иҫ киткес шуҡ, һөйкөмлө, тапҡыр Маша күптәрҙең күңелен яулап алды. Бала-саға был фильмдың таныш көйө ишетелеү менән экрандарға ҡаплана. Интернетта ул күп миллионлы аудиторияны ылыҡтыра. Ҡыҙлы ата-әсә араһында, эстән генә балаһының Машаға оҡшап үҫеүен теләп, ошо мультикты йыш ҡулланыусылар барҙыр. Ә ниндәй әхлаҡ тарата һуң был фильм? Һәр серияла бәләкәс кенә Маша оло айыуҙы нисек теләй, шулай борғолай. Тегеһе, баш баҫып, бының бөтә кәзектәрен үтәй. Психологтар баһалауынса, был фильм ҡыҙҙарҙа буласаҡ ирҙәре менән эш итеү моделен тәрбиәләй. Ә малайҙарҙа, киреһенсә, Маша кеүек ҡыҙҙарҙан ҡурҡыу ярала. Үрҙә әйтеп үтелгән маҡсатҡа – ғаилә нигеҙҙәрен емереүгә хеҙмәт итә торған тағы бер сара.
Төрлө яҡлап билдәле бер йүнәлештә эш итә торған күп һанлы ысулдарҙың береһе генә ул йәнһүрәттәр, экрандар аша беҙгә тағылған тапшырыуҙар. Бала тәрбиәләүҙе уларға ышанып тапшырып ҡуйыу – ата-әсә яһаған иң ҙур хаталыр. Балағыҙҙы тик үҙегеҙ тәрбиәләгеҙ.
Ата-әсәләр өсөн доклад.
Балаңды кем тәрбиәләй?
Оставьте свой комментарий:
Комментарии:↓ Показать еще коментарии ↓


text:
Торлаҡ мәсьәләһе - Ауыл хужалығы министрлығының көн тәртибендә
Өфөлә үткән республика семинар-кәңәшмәһендә 2012 йылға тиклем ауылдың социаль үҫеше федераль һәм республика маҡсатлы программаларын тормошҡа ашырыу сиктәрендә ауыл ерендә йәшәгән граждандарҙың торлаҡ шарттарын яҡшыртыу буйынса сараларҙы бойомға ашырыу тураһында һүҙ алып барылды.
2008 йылда ғына программа сиктәрендә 1566 йәш ғаилә һәм белгес үҙ торлаҡ шарттарын яҡшыртты. Бында торлаҡ төҙөлөшөнә тотонолған средстволарҙың 70 проценты федераль һәм республика бюджеттарынан — 427 миллион һәм 567 миллион һум күләмендә — субсидияланды.
Кәңәшмәлә республика район хакимиәттәренең "торлаҡ" сараларын бойомға ашырыу өсөн яуаплы белгестәрен контроль-ревизия органдары үткәргән тикшереү һөҙөмтәләре, граждандарға ауыл ерендә торлаҡ һатып алыуға (төҙөүгә) социаль түләүҙәр биреүҙең яңы тәртибе менән таныштырҙылар.
Шулай уҡ Башҡортостандың Бишбүләк һәм Краснокама райондарында программаның үтәлеше тураһында мәғлүмәт тә еткерелде.


text:
Башҡортостанда Ҡырымдың Белогорск районына ярҙам итеү буйынса эшсе төркөмдәр ойошторола
Башҡортостандың министрлыҡ һәм ведомстволарында Ҡырымға, атап әйткәндә, Белогорск районына ярҙам итеү буйынса эшсе төркөмдәр ойошторола. Ведомство-ара эшмәкәрлекте координациялау эшен республика Президенты беренсе вице-премьерға Рәүеф Ноғомановҡа йөкмәтте.
БР Хөкүмәте матбуғат хеҙмәтенән хәбәр итеүҙәренсә, атап әйткәндә, республиканың Ауыл хужалығы министрлығында Ҡырымдың агросәнәғәт комплексына методик һәм матди ярҙам күрһәтеү буйынса эшсе төркөм ойошторолдо.
Ошо көндәрҙә Белогорск районында ауыл хужалығы министры урынбаҫары Рәил Афзалов булды. Был төбәктә ауыл хужалығының төп йүнәлештәре булып элек-электән малсылыҡ һәм баҡсасылыҡ тора. Районда хәл өйрәнелде, яҡынса үҫеш йүнәлештәре һәм ярҙам күрһәтеү мөмкинлектере ҡаралды.
Төркөм ағзаларының фекеренсә, әлеге ваҡытта ауыл хужалығы өлкәһендә умартасылыҡ, тоҡомло малсылыҡ һәм ҡошсолоҡ тармаҡтарында, үҫемлекселек һәм малсылыҡ өсөн микробиологик препараттар алып барыу, квалификацияны үҫтереү курстарын ойоштороу, шулай уҡ дәүләт һәм муниципаль идара итеү һәм ауыл хужалығы белгестәрен әҙерләү һәм ҡайтанан әҙерләүҙә хеҙмәттәшлек ике республика араһында үҙ-ара эш итеүҙең иң перспективалы йүнәлештәре булып тора.


text:
Республиканың алты районында яҙғы баҫыу эштәре башланды Фото: Олег Яровиков
Республиканың алты районында яҙғы баҫыу эштәре башланды
Республиканың алты районында яҙғы баҫыу эштәре башланды Фото: Олег Яровиков
ӨФӨ, 2016 йыл, 12 апрель. /«Башинформ» мәғлүмәт агентлығы, Галина Бахшиева/.
Республиканың алты районында яҙғы баҫыу эштәре башланды.
Башҡортостан Ауыл хужалығы министрлығының һуңғы мәғлүмәттәре буйынса, бөгөн Илеш, Мәләүез, Саҡмағош һәм Шишмә райондары аграрийҙары ужым культураларын туҡландыра. Бүздәк, Илеш, Мәләүез, Саҡмағош һәм Шаран райондарында күп йыллыҡ үләндәрҙе туҡландырыу, Мәләүездә иһә дым ҡаплатыу бара.
Әлеге ваҡытта төбәктә 2,3 мең гектар майҙанда йәғни майҙандың 0,7 процентында ужым культуралары туҡландырылған. Күп йыллыҡ үләндәр — 1,3 мең гектар майҙанда (0,7 процент), 10 гектар ерҙә (0,01 процент) дым ҡаплатылған.
Башҡортостан Ауыл хужалығы министрлығының матбуғат хеҙмәтендә хәбәр итеүҙәренсә, әле Шишмә һәм Илеш райондары хужалыҡтарында ужым культураларын туҡландырыу әүҙем бара. Күп йыллыҡ үләндәрҙе туҡландырыу буйынса — Илеш һәм Бүздәк райондарында.


text:
Төбәктең Дәүләт Йыйылышы депутаттары «Йәмәғәт тәртибен һаҡлау тураһында»ғы законды камиллаштыра
«Башҡортостан Республикаһында йәмәғәт тәртибен һаҡлау тураһында»ғы Башҡортостан Республикаһы законына үҙгәрештәр индереү хаҡында»ғы БР закон проекты кесе йома, 24 майҙа, республика парламентының алдағы ултырышында беренсе уҡыуҙа ҡараласаҡ.
Закон проекты закондың алтынсы статьяһына яңы норма индерергә тәҡдим итә, уға ярашлы ҡул күтәреү, әрләшеү һәм башҡа бындай ҡылыҡтар ғаилә ағзалары ғына түгел, бергә йәшәүсе кешеләр өсөн дә тыйыла.
Бынан тыш, закондың 12-се статьяһы яңы редакцияла тәҡдим ителә. Индерелгән үҙгәрештәргә ярашлы, водителдәр, машинистар, контролерҙар, контролер-ревизорҙар, кондукторҙар хеҙмәт бурысын үтәгәндә уларға ҡамасаулау, шулай уҡ уларҙың законлы талаптарын үтәмәү закон боҙоуға ҡараясаҡ.


text:
Рөстәм Хәмитов Күмертауҙа физкультура-һауыҡтырыу комплексын төҙөү буйынса иҫкәрмәләр яһаныФото: Олег Яровиков
Рөстәм Хәмитов Күмертауҙа физкультура-һауыҡтырыу комплексын төҙөү буйынса иҫкәрмәләр яһаны
Рөстәм Хәмитов Күмертауҙа физкультура-һауыҡтырыу комплексын төҙөү буйынса иҫкәрмәләр яһаныФото: Олег Яровиков
Башҡортостан Президенты Рөстәм Хәмитов Күмертауҙа төҙөлөп ятҡан физкультура-һауыҡтырыу комплексын ҡараны, ҡайһы бер иҫкәрмәләр яһаны. Тәү сиратта улар төҙөлөш эштәренең тәртип менән башҡарылмауына ҡағылды. «Стройтрейдинг» яуаплылығы сикләнгән йәмғиәте подряд ойошмаһы объектта ике йылға яҡын эшләй. Рөстәм Хәмитов бындай объекттарҙың бер йыл эсендә сафҡа индерелеүен билдәләне.
— Һеҙ кем өсөн төҙөйһөгөҙ? Кешеләр өсөн. Шуға күрә эштәр сифатлы башҡарылырға тейеш. Әлегә бында сифат тигән нәмәне күрмәйем, — тип билдәләне республика етәксеһе.
Подряд ойошмаһы Өфөлә теркәлгән, төҙөлөш эштәре менән йөҙ кеше мәшғүл. Рөстәм Хәмитов «Стройтрейдинг» ойошмаһының бығаса башҡарған эштәре менән танышасағын белдерҙе. Президент ҡала башлығына объект биләмәләренең төҙөкләндерелеү кимәленә иғтибар итергә һәм, кәмселектәр бөтөрөлмәйенсә тороп, объектты ҡабул итмәҫкә кәңәш итте.
Комплекс ағымдағы йылдың дүртенсе кварталында тапшырылырға тейеш. Әммә, бында алып барылған эштәргә ҡарағанда, ул һуңлатып сафҡа индереләсәк, тигән фекерен белдерҙе төбәк башлығы.
Физкультура-һауыҡтырыу комплексында өс ҡат буласаҡ, дөйөм майҙаны – 4347,63 квадрат метр. Спорт залы сменаһына 24 кешене хеҙмәтләндерәсәк.
Төҙөлөп бөткәндән һуң, бассейнлы комплекс Күмертауҙың «Вымпел» спорт үҙәге» муниципаль автономиялы учреждениеһының оператив идараһына тапшырыласаҡ.


text:
Баш ҡалала Рәсәйҙә тәүге дизайнер кейемдәре хәйриә магазины асыла Фото: социаль селтәр
Баш ҡалала Рәсәйҙә тәүге дизайнер кейемдәре хәйриә магазины асыла
Баш ҡалала Рәсәйҙә тәүге дизайнер кейемдәре хәйриә магазины асыла Фото: социаль селтәр
ӨФӨ, 2015 йыл, 14 октябрь. /«Башинформ» мәғлүмәт агентлығы, Гөлфиә Акулова/.
Ноябрҙә Өфөлә «Мәрхәмәт» хәйриә фонды яңы күләмле проект башларға ниәтләй. Унда мода донъяһы һәм шәфҡәтлелек берләштереләсәк.
Һүҙ баш ҡала үҙәгендә асыласаҡ ике магазин хаҡында бара. Уларҙың береһендә билдәле Мәскәү һәм Өфө дизайнерҙары ғына түгел, илдәге һәм республикалағы һәләтле модельерҙар ҙа үҙҙәренең коллекцияһын һатыуға ҡуясаҡ. «Бурысыбыҙ — «Мәрхәмәт» фонды ҡарауындағыларға ярҙам итеү. Ҡиммәтле һәм сифатлы кейемдәрҙе һатыуҙан килгән аҡса хәйриә маҡсаттарына йүнәлтеләсәк», — тип һөйләне проекттың координаторы Регина Штягина.
Әле танылған дизайнерҙар Сергей Устюгов, Вячеслав Зайцев менән һөйләшеүҙәр алып барыла. Шулай уҡ проектта бик күп йәш дизайнерҙар ҡатнашырға теләк белдергән.
Икенсе майҙансыҡ киң аудиторияға тәғәйенләнгән. «Мәрхәмәт» фонды эргәһендә коворкинг-үҙәк эшләй. Унда сирле балаларҙың әсәләре белгестәр етәкселегендә ғәҙәти булмаған әйберҙәр яһай, ә был ваҡытта педагогтар һәм психологтар балалар менән шөғөлләнә. Ҡатын-ҡыҙҙар кейем тегә, аксессуарҙар, интерьер әйберҙәре эшләй. Бөтә килем фондҡа китә. Мәҫәлән, аукционда бер сумканы 100 мең һумға һатып алғандар. «Икенсе магазинда оҫталарыбыҙҙың ижад әйберҙәрен һатырға, шулай уҡ балалар йорто тәрбиәләнеүселәрен ижадҡа йәлеп итергә, улар өсөн оҫталыҡ дәрестәре үткәрергә ниәтләйбеҙ», — тип хәбәр итте Регина Штягина.


text:
Башҡортостанда Гастролдәр үҙәге, берҙәм электрон билет һәм виртуаль концерт залы буласаҡФото: автор фотоһы
Башҡортостанда Гастролдәр үҙәге, берҙәм электрон билет һәм виртуаль концерт залы буласаҡ
Башҡортостанда Гастролдәр үҙәге, берҙәм электрон билет һәм виртуаль концерт залы буласаҡФото: автор фотоһы
ӨФӨ, 2016 йыл, 17 февраль. /«Башинформ» мәғлүмәт агентлығы, Ләйлә Аралбаева/.
Быйыл Башҡортостанда Гастролдәр үҙәге булдырыласаҡ. Ул Башҡорт дәүләт филармонияһы ҡарамағында эшләйәсәк. Был хаҡта мәҙәниәт министры Әминә Шафиҡова республика Мәҙәниәт министрлығы коллегияһының киңәйтелгән ултырышында белдерҙе.
«Былтыр филармония эшкә әүҙем ҡушылды. Филармония ҡарамағындағы концерт программалары дирекцияһы Гастролдәр үҙәген булдырыу буйынса ҡарар проектын әҙерләгән. Киләсәктә дәүләт учреждениеларының гастролдәр эшмәкәрлеген тәртипкә килтереү буйынса маршрут биттәре буласаҡ. Ҡайҙа ниндәй концерт, кисә уҙғарыуҙарын, ниндәй төркөм сығыш яһауын күреү өсөн бөтә республиканы йәлеп итергә теләйбеҙ», — тип хәбәр итте министр.
Шулай уҡ Әминә Шафиҡова филармонияла «Берҙәм электрон билет» проектын һәм виртуаль концерт залын ғәмәлгә индереү күҙалланыуын белдерҙе. Бындай комплекс иң яҡшы концерт программаларын онлайн режимында күрһәтергә мөмкинлек бирәсәк.
Башҡортостан Хөкүмәте Премьер-министры урынбаҫары Салауат Сәғитов республика мәҙәниәтен һәм әҙәбиәтен электрон форматта әүҙемерәк пропагандаларға өйрәнергә кәрәклеген билдәләне. «Мин йыш ҡына электрон баҫмаларҙы күсереп алам. Сыңғыҙ Айытматов, Рәсүл Ғамзатов бар, әммә Мостай Кәрим юҡ. Беҙ популярлаштырыу хаҡында һүҙ алып барабыҙ, ләкин үҙебеҙҙе күрһәтә белмәйбеҙ. Аңлашыла, сканерлау өсөн аҡса кәрәк, шуның менән аҡса эшләргә мөмкинлек биргән программалар ҙа бар бит», — тине Салауат Сәғитов.


text:
Өфө ҡурайсылары конкурсҡа саҡырыла
28-29 октябрҙә Өфөлә Әҙеһәм Исҡужин исемендәге III Асыҡ ҡала ҡурайсылар конкурсы үтәсәк. Уның ойоштороусылары булып ҡала хакимиәте менән БР Ҡурайсылар союзы сығыш яһай.
Конкурс башҡорт халҡының рухи һәм мәҙәни мираҫын һаҡлауға һәм үҫтереүгә ҙур өлөш индергән, әллә күпме һәләтле йәштәр тәрбиәләгән, Башҡортостан республикаһының атҡаҙанған мәҙәниәт хеҙмәткәре, атаҡлы ҡурайсы, педагог Әҙеһәм Исҡужиндың яҡты иҫтәлеген мәңгеләштереү маҡсатында ойошторола.
Ҡурай сылар конкурсында, йәшенә һәм ҡайҙа эшләүенә ҡарамаҫтан, теләге булған һәр кеше ҡатнаша ала.
Ҡатнашыуға заявкаларҙы ойоштороусылар 15 октябргә тиклем түбәндә бирелгән адресҡа ебәреүҙе һорай: 450098, Өфө ҡалаһы, Октябрь проспекты, 114/1, ҡала хакимиәтенең мәҙәниәт һәм сәнғәт буйынса идаралығы. Белешмәләр өсөн телефон: 279-06-38.
Гала-концерт һәм конкурс еңеүселәр бүләкләү тантанаһы 29 октябрҙә Ҡала мәҙәниәт һарайында үтәсәк.


text:
3 декабрҙә Премьер-министр Владимир Путин рәсәйҙәр менән "тура линия" үткәрә
РФ Хөкүмәте Рәйесе Владимир Путин 3 декабрҙә рәсәйҙәр менән "тура линия" үткәрәсәк. Был инде халыҡ менән телефон аша һигеҙенсе аралашыу буласаҡ. "Рәсәй" телеканалы хәбәр итеүенсә, махсус программа " Владимир Путин менән һөйләшеү. Дауамы" тип аталасаҡ һәм “Рәсәй”, "Вести" телеканалдарының, "Маяҡ" һәм "Радио России" радиостанцияларының тура эфирында Мәскәү ваҡыты менән сәғәт 12-лә башланасаҡ.
Путиндың премьер-министр вазифаһында Рәсәй граждандары менән беренсе интерактив аралашыуы 2008 йылдың 4 декабрендә үткәрелгәйне һәм уның президент сағындағы "тура линия"ларынан студиялағы шарттар, һорауҙарҙың һаны һәм киҫкенлеге менән айырылып торғайны. Иҡтисади көрсөк рәсәйҙәрҙең һорауҙарында сағылды, улар премьер менән һөйләшкән ваҡытта йыш ҡына эштән сығарыу, производствоны һәм эш хаҡын ҡыҫҡартыу темаһына әйләнеп ҡайтты. Премьерҙың шәхси тормошона ҡағылышлы һорауҙар аҙыраҡ булды. Бер йыл элек Владимир Путин телефон, sms һәм интернет аша бирелгән 80 һорауға һәм үтенескә яуап бирә алды. Оҙайлылығы буйынса был һөйләшеү өс сәғәт һигеҙ минут дауам итте, шулай итеп, 2007 йыл рекордынан өс минутҡа ашып киткәйнее.
Былтыр премьер-министрҙың рәсәйҙәр менән аралашыуы өсөн Ҡунаҡһарайҙа студия ойошторғайнылар. Унда иң ҡыҙыҡлы һорауҙар ебәргән 400-ләп кеше йыйылды, уларҙы “Берҙәм Рәсәй” партияһы лидерының йәмәғәт ҡабул итеү бүлмәләре һайлап алды. Хәтерегеҙгә төшөрәбеҙ, Владимир Путиндың 2002 йылда телевидение аша икенсе президент аралашыуы ваҡытында дәүләт башлығы менән тура бәйләнеш өсөн күсмә телестанцияларҙың береһе Башҡортостандың Ауырғазы районы үҙәге – Талбазы ауылында урынлаштырылғайны.


text:
Баш ҡалала «Беҙҙең балалар» фонды Масленица байрамын ойошторорға теләүселәрҙе саҡыра Фото: Олег Яровиков
Баш ҡалала «Беҙҙең балалар» фонды Масленица байрамын ойошторорға теләүселәрҙе саҡыра
Баш ҡалала «Беҙҙең балалар» фонды Масленица байрамын ойошторорға теләүселәрҙе саҡыра Фото: Олег Яровиков
ӨФӨ, 2016 йыл, 8 февраль. /«Башинформ» мәғлүмәт агентлығы, Гөлфиә Акулова/.
13 мартта Өфөнөң Яҡутов исемендәге паркында «Беҙҙең балалар» хәйриә фонды «Ярҙам итеү еңел!» девизы аҫтында Масленица байрамын ойоштора.
Ойоштороусылар сараны уҙғарыуҙа, фондтың программаһын тормошҡа ашырыу өсөн аҡса йыйыуҙа ҡатнашырға, әйлән-бәйлән уйнарға өйрәнергә теләүселәрҙе саҡыра.
Әлеге ваҡытта хәйриә фонды ҡурсаҡты әҙерләү өсөн яуаплылар, координаторҙар, ирекмәндәр, аҡса йыйыу өсөн яуаплы кешеләр эҙләй. Ҡатнашыу өсөн ғаризалар «Бәйләнештә» сараның төркөмөндә ҡабул ителә.
Байрам ҡунаҡтарын сағыу, күңелле байрам, уйын-көлкө, тәм-том көтә. Программала арҡан тартыу, быйма ташлау, ҡылыс алышы, утын ярыу, тоҡ менән һуғышыу, ҡарасҡы яндырыу, усаҡ аша һикереү һәм башҡа уйындар ҡаралған.


text:
Башҡортостан Президенты «Эшҡыуарлыҡ. Бәләкәй ҡалалар һәм территориялар – үҫеш нөктәләре» форумында сығыш яһаныФото: Олег Яровиков
Башҡортостан Президенты «Эшҡыуарлыҡ. Бәләкәй ҡалалар һәм территориялар – үҫеш нөктәләре» форумында сығыш яһаны
Башҡортостан Президенты «Эшҡыуарлыҡ. Бәләкәй ҡалалар һәм территориялар – үҫеш нөктәләре» форумында сығыш яһаныФото: Олег Яровиков
30 ноябрҙә Башҡортостан Президенты Рөстәм Хәмитов Стәрлетамаҡта II «Эшҡыуарлыҡ. Бәләкәй ҡалалар һәм территориялар – үҫеш нөктәләре» республика форум-күргәҙмәһендә ҡатнашты.
Республика башлығы «бәләкәй ҡалалар» төшөнсәһе менән килешеп етмәүе хаҡында әйтте. Сөнки «теге йәки был ҡалала йәшәгән һәр кеше өсөн ул ҙур ҡала булып тора – был уның төп йәшәү урыны», тип билдәләне Президент.
— Үҫеш нөктәләренә килгәндә иһә, был ысынында ла шулай, — тине Президент. – Ниндәй генә ваҡиғалар булыуға ҡарамаҫтан, алға китеш бар. Беҙ көрсөктәрҙән дә, һалҡын елдәрҙән дә, ҡануниәт үҙгәреүенән дә ҡурҡмайбыҙ. Алға китеште, үҫеште туҡтатып булмай.
Рөстәм Хәмитов былтыр ошо уҡ залда етди һөйләшеү булғанын иҫкә төшөрҙө.
— Ул беҙҙең тәүге осрашыу булғайны. Ул ваҡытта ниндәйҙер пессимизмға ла урын бар ине. Ә хәҙер Форумда ҡатнашыусыларҙың кәйефе башҡаса, тип хәбәр иттеләр миңә. Күберәк оптимизм, дөрөҫ һәм хаҡ эштәр башҡарыуыбыҙға ышаныс, аңлау бар. Әммә быға ҡарамаҫтан, үткән йылға йомғаҡ яһап, алдағы һәм урта сроклы перспективаға бурыстар билдәләргә лә була.
Әлбиттә, Форумдың исеменә һалынған төп идеяны хуплайым. Үҫеш нөктәләре хаҡында һүҙ йөрөткәндә, уларҙың сәнәғәт производстволарын биргән территориялар булыуын ғына түгел, ә унан йәмғиәтебеҙ өсөн яҡшы энергия, ыңғай күренештәр килеүен дә аңлайбыҙ. Эшҡыуарҙар яңы производстволар аса, талап ителгән хеҙмәттәр, тауарҙар менән тәьмин итә, социаль инфраструктураны нығыта, эш урындары булдыра, һалымдар түләй. Һәм беҙҙең социаль һәм иҡтисади именлегебеҙ бындай кешеләргә үҙҙәренең эштәрен асыу өсөн ни тиклем уңайлы шарттар булдыра алыуыбыҙҙан тора.
Республика башлығы эшҡыуарлыҡты үҫтереүгә ентекле анализ яһаны, «республикала 450 меңдән ашыу кеше – халыҡтың 10 проценттан ашыуы бәләкәй бизнес менән мәшғүл», тип билдәләне.
— 1 ноябргә ҡарата бәләкәй һәм урта бизнестан алынған һалымдар бер миллиард һумға артып, биш миллиард һумға етте. Бюджетҡа килгәндә, унда бөгөнгө көндә 100 миллиард һум иҫәпләнә. Бәләкәй бизнес уның биш процентын тәшил итә. 450 мең кеше әлеге ваҡытта бәләкәй бизнес менән шөғөлләнә, улар эшкә яраҡлы халыҡтың утыҙ процентын тәшкил итә. Йәғни бында һөҙөмтәлелек кимәле беҙ талап иткәнсә түгел әлегә, — тип иҫәпләй Президент. Шулай ҙа, уның фекеренсә, бындай позициялар насар түгел.
— Өс-дүрт йыл элек булғанға ҡарағанда, был күпкә яҡшыраҡ. Беҙҙең халыҡтың эшҡыуарлыҡҡа һәләте бар, әммә ул тулы кимәлдә ҡулланылмай. Шартлы рәүештә «социалистик» тип аталған формациянан «баҙар формацияһы»на күсеү йәмғиәткә ауыр бирелә. Был процесс оҙаҡҡа һуҙыла. Әммә ул тиҙ була алмай, сөнки халыҡтың күпселек өлөшө иҫке ҡағиҙәләр, элекке идеология менән йәшәй һәм капитал, шәхси эшҡыуар хөкөм иткән бөгөнгө тормошҡа аяҡ баҫырға теләмәй. Йәнә был уға ауыр бирелә. Тормош талап иткән осраҡта ғына, кеше ҡайһы саҡ ысынлап та бизнес менән шөғөлләнә башлай. Был залда мәжбүри рәүештә түгел, ә күңел ҡушыуы буйынса бизнес менән шөғөлләнгән кешеләр йыйылғандыр, тип ышанам. Был һеҙҙең йәшәү рәүеше, һеҙҙең идеология.
Эшҡыуарҙар үҙҙәре айырым бер өлкә биләй. Бөгөн был, нигеҙҙә, сауҙа, автосервис, көнкүреш изделиеларын ремонтлау, күсемһеҙ милеккә ҡағылышлы операциялар, төҙөлөш. Әммә иҡтисадтың реаль секторында, эшкәртеү производстволарында, ағас эшкәртеү һәм ауыл хужалығы продукцияһын тәрән эшкәртеү өлкәләрендә әүҙемерәк ҡатнашыу зарур. Тик ундай баҙарға нисек эләгергә? Унда беҙҙе кем көтә? Һүҙ бәләкәй эшҡыуарҙар һәм урта бизнес хаҡында бара. Унда ҙур капитал хөкөм һөрә. Уларҙың эштәре яҡшы бара һәм бәләкәй предприятиеларға иғтибар бүлеп тормаясаҡтар. Әммә тағы ла бер тапҡыр әйтәм: бәләкәй бизнес иҡтисадтың реаль секторына сығырға тейеш.
Президент бәләкәй бизнес үҫешен тотҡарлаған бер нисә проблемаға туҡталды. Атап әйткәндә, был административ кәртәләр мәсьәләһе. Уны хәл итеүҙә республика етәкселеге ағымдағы йылдың мартында эшләй башлаған эшҡыуарҙар хоҡуҡтары буйынса вәкил институтына өмөттәр бағлай. Алдағы ваҡытта урындарҙа инвестициялар буйынса ла вәкилдәр эшләй башлаясаҡ.
Бәләкәй бизнесҡа ҡағылышлы йәнә бер проблема – ул эш хаҡы кимәленең түбән булыуы. Беренсе ярты йыллыҡта бәләкәй һәм урта бизнес предприятиеларында уртаса айлыҡ хеҙмәт хаҡы ни бары ун дүрт мең һум тәшкил иткән.
Республика башлығы фекеренсә, төбәктең ҡануниәтен камиллаштырыу зарур. Ул эшлекле мөхитте яҡшыртыуға йүнәлтелгән булырға тейеш. Был йәһәттән алға китеш бар.
— Һәр яҡшы хужаның бер аҙ запасы булырға тейеш. Ул беҙҙә бар. Әммә бының менән генә сикләнмәй, артабан үҫешергә кәрәк. Әле яңы саҡ ҙур теләк менән эшкә тотондоҡ, бер-беребеҙгә ышана башланыҡ. Советтар Союзы осорондағы кеүек эшҡыуарлыҡҡа һағайып ҡарау бөгөн юҡ. Был залда ултырған эшҡыуарҙар – беҙҙең барыбыҙ өсөн дә файҙалы һәм хаҡ эштәр башҡарған кешеләр. Шуға күрә бындай кешеләргә һәр саҡ ярҙам итәсәкмен, — тип һүҙен йомғаҡланы Президент.
Республика башлығы сығышының тулы тексы БР Президентының рәсми сайтында урынлаштырылған.


text:
Башҡортостанда һауа торошоноң насарайыуы көтөлә Фото: Андрей Старостин
Башҡортостанда һауа торошоноң насарайыуы көтөлә
Башҡортостанда һауа торошоноң насарайыуы көтөлә Фото: Андрей Старостин
Бөгөн, 2 декабрҙә, Башҡортостан территорияһында һауа торошоноң насарайыуы көтөлә. Синоптиктар ҡар яуыуын, епшек ҡарҙың сымдарға һәм ағастарға йәбешеүен фаразлай. Урыны менән юлдарҙа боҙлауыҡ булыуы ихтимал. Ел йүнәлеше секундына 15-20 метрға тиклем көсәйәсәк.
«Урамда йөрөгәндә именлек тураһында иҫтә тоторға кәрәк: электр тапшырыу линиялары, ағастар, реклама щиттары эргәһенән үтмәҫкә тырышығыҙ», — тип иҫкәрттеләр Рәсәй Ғәҙәттән тыш хәлдәр министрлығының БР буйынса Баш идаралығының матбуғат хеҙмәтенән.


text:
Германия менән Башҡортостан араһында дуҫлыҡ арта
Башҡортостан Республикаһы Президенты Мортаза Рәхимов исеменә ГФР-ҙың сит ил эштәре министры урынбаҫары Гернот Эрлерҙан хат килде. Ул Германия-Башҡортостан Дуҫлыҡ йәмғиәтенең 40 йыллығы һәм дуҫтарса аралашыуҙың 45 йыллығы менән ҡотлаған. Хатта шулай тиелә:
"Хөрмәтле Президент әфәнде!
Һеҙгә Германия Федератив Республикаһы менән Башҡортостан Республикаһы араһында дуҫтарса мөнәсәбәттәрҙе әүҙем яҡлауығыҙ өсөн рәхмәт белдерәм.
Германия менән Рәсәйҙе бөгөн сәйәси, иҡтисади, мәҙәни һәм ижтимағи өлкәләрҙә әүҙем хеҙмәттәшлек бәйләй. Дәүләттәребеҙ араһында уҡыусылар менән алмашыуҙан алып күп миллионлыҡ сауҙа-иҡтисади контракттар төҙөүгә тиклем үҙ-ара тығыҙ мөнәсәбәттәр урынлаштырылған.
Хәҙерге донъяла беҙ даими рәүештә яңынан-яңы ҡаршылыҡтарға осрап торабыҙ, уларҙы ҙур һигеҙ ил һәм БМО буйынса партнерҙарыбыҙ менән бергә килешеп кенә еңеп сығырға мөмкин. Бында Германия менән Рәсәй стратегик хеҙмәттәшлектән ике яҡҡа ла файҙа алыуға өлгәшкән партнерҙар булып тора. Ҙурыраҡ һөҙөмтәгә ирешеү өсөн әле булһа осрап торған хөрәфәттәрҙе еңеп сығырға, дөйөм ҡиммәттәрҙе билдәләргә һәм бойомға ашырырға бер-береңдән өйрәнергә кәрәк. Гражданлыҡ йәмғиәте өлкәһендә аралашыу бәйләнеш урынлаштырырға һәм шулай итеп үҙ-ара аңлашыуҙы яҡшыртырға ярҙам итәсәк. Һалле һәм Өфө кеүек, ҡалалар араһында туғандарса мөнәсәбәттәр урынлаштырыу быға өлгө булып тора ла.
Германия менән Башҡортостан араһында дуҫтарса бәйләнештәрҙе артабан да нығытырбыҙ, тип ышанам".


text:
"Байыҡ" бәйгеһенең икенсе турында ҡатнашыусылар билдәләнде
156 бейеүсе — солистар, бейеү триоһы һәм дуэтында ҡатнашыусылар — башҡорт бейеүен башҡарыусыларҙың "Байыҡ" республика телевизион конкурсында артабан ҡатнашыуға хоҡуҡ алды. Икенсе турға үткән бәхетлеләр Республика халыҡ ижады үҙәге ҡарамағындағы Инвалидтар ижады йортонда үткән конкурс һайлап алыуы һөҙөмтәләре буйынса билдәләнде. Иң яҡшы бейеүселәрҙе Башҡортостандың халыҡ артистары Радмир Бәҙретдинов, Зөлфиә Ҡудашева, Әхтәм Абушахманов составындағы компетентлы жюри асыҡланы. Был турала агентлыҡҡа проект авторы һәм алып барыусыһы Рита Өмөтбаева хәбәр итте.
— Иң әүҙем, иң һәләтле бәйгеселәр проектта ҡатнашыуын дауам итәсәк, былар, башлыса, Өфөнән, Нефтекаманан, Учалы, Йылайыр, Әбйәлил, Баймаҡ, Ишембай, Балаҡатай райондарынан бейеүселәр. Силәбе һәм Ырымбур өлкәләре, Пермь крайы вәкилдәре лә бар, — ти Рита Ришат ҡыҙы. — Уларҙың сығыштарын 5 апрелдә "БЮТ" каналында ҡарарға мөмкин буласаҡ.
Өҫтәп шуны әйтеп үтәйек, "Байыҡ" башҡорт бейеүен башҡарыусылар бәйгеһе — иң күп кеше ҡатнашҡан һәм оҙайлы телевизион проекттарының береһе. Ул йыл буйына бара. Унда 15 йәштән 35 йәшкә тиклемге һәүәҫкәр бейеүселәр ҡатнаша ала. Бәйге еңеүселәре йыл аҙағында тамашасылар тауыш биреүе йомғаҡтары буйынса билдәләнә.


text:
«Бөтә Өфө» каналының спорт тапшырыуҙары етәксеһе — Бөтә Рәсәй спорт киноһы һәм телевидениеһы фестивале еңеүсеһе Фото: Өфө хакимиәте сайтынан
«Бөтә Өфө» каналының спорт тапшырыуҙары етәксеһе — Бөтә Рәсәй спорт киноһы һәм телевидениеһы фестивале еңеүсеһе
«Бөтә Өфө» каналының спорт тапшырыуҙары етәксеһе — Бөтә Рәсәй спорт киноһы һәм телевидениеһы фестивале еңеүсеһе Фото: Өфө хакимиәте сайтынан
ӨФӨ, 2015 йыл, 28 октябрь. /«Башинформ» мәғлүмәт агентлығы, Эльмира Сабирова/.
«Бөтә Өфө» каналының спорт тапшырыуҙары етәксеһе Лилиә Шафиҡова Бөтә Рәсәй спорт киноһы һәм телевидениеһы фестивалендә «Спорт һәм йәмғиәт» номинацияһында еңеүсе исеменә лайыҡ булды. Журналистың «Спорт һәм шәхес» жанрындағы эштәре һәм «Бөтә Өфө» телеканалының яңылыҡтар сығарылышы абруйлы конкурстың финалына сыҡты. Улар фестиваль барған көндәрҙә Тольятти кинотеатрҙарында күрһәтелде.
«Спорт өлкәһендә эшләгән билдәле кинематографистар араһында беренсе булыу — минең өсөн ҙур мәртәбә. Был беҙҙең спорт редакцияһы өсөн юлдың башы ғына. Артабан ниндәй йүнәлештә үҫешергә кәрәклеген беләм», — тип билдәләне Лилиә Шафиҡова.
Өфө хакимиәтенең матбуғат хеҙмәте хәбәр итеүенсә, Мәскәү, Санкт-Петербург, Рязань, Углич, Һамар һәм башҡа ҡалаларҙың билдәле кинематографистары 70-тән ашыу эш тәҡдим иткән. Нигеҙҙә, улар — документаль, тулы метражлы фильмдар, спорт тураһында тапшырыуҙар.


text:
Башҡортостанда профсоюз хеҙмәткәрҙәренең үҙ байрамы буласаҡ
Башҡортостанда тиҙҙән профсоюз хеҙмәткәрҙәренең үҙ байрамы барлыҡҡа киләсәк. Башҡортостан Дәүләт Йыйылышы-Ҡоролтайҙың 18-се ултырышында “Профессиональ союздар тураһында” Башҡортостан Республикаһы законына үҙгәрештәр индереү тураһында” закон бик йылдам – беренсе һәм шунда уҡ өсөнсө уҡыуҙа – ҡабул ителде. Уның менән профессиональ байрам – Башҡортостан Республикаһының Профсоюз хеҙмәткәрҙәре көнө билдәләнә. Ул йыл һайын 12 ноябрҙә – 1948 йылда Өфөлә профсоюздарҙың беренсе Башҡортостан өлкә союз-ара конференцияһы үткән көндө билдәләнәсәк, тап унда Башҡортостан өлкә профсоюздар советы һайланған.
“Бөгөнгө көндә республика кимәлендә Профсоюздар федерацияһы 23 республика тармаҡ профсоюз ағзалары ойошмаһын берләштерә, улар 7074 беренсел профсоюз ойошмаһын хеҙмәтләндерә, — тип хәбәр итте депутаттарға БР Профсоюздар федерацияһы рәйесе Әмирхан Сәмерханов. – Бөтә беренсел профсоюз ойошмаларында иҫәптә торған профсоюз ағзаларының дөйөм иҫәбе – бер миллиондан ашыу, 140 меңдән ашыу профсоюз хеҙмәткәре уларҙың хоҡуҡтарын һәм законлы мәнфәғәттәрен яҡлауҙы тәьмин итә”.
БР Дәүләт Йыйылышы Рәйесе Константин Толкачев йомғаҡ яһаны: совет власы ваҡытында 150 профессиональ байрам булған, хәҙер – 300-ҙән ашыу. Рәсәйҙә һәр көн тиерлек – байрам. Йөҙ депутаттан 88-е профсоюз хеҙмәткәрҙәре байрамы өсөн тауыш бирҙе, алтауһы – ҡаршы булды, алтауһы – икеләнде.


text:
Башҡортостан аграрийҙары 314900 тонна һөт һатҡан
Йыл башынан алып Башҡортостанда 314900 тонна һөт һатылды, тип хәбәр итә БР Ауыл хужалығы министрлығының матбуғат хеҙмәте. Ауыл хужалығы предприятиелары өлөшөнә 269760 тонна тура килә. Фермерҙар 30793 тонна һатҡан, ҡалғаны — шәхси ярҙамсы хужалыҡтарҙан.
Ауыл хужалығы предприятиелары араһында ярты йыл эсендә иң күп һөттө Дүртөйлө (13234 тонна), Илеш (12479 тонна), Стәрлетамаҡ (17869 тонна) һәм Саҡмағош (18241 тонна) райондары һатҡан.
Һөттө иң күп биргән һыйырҙар Баймаҡ (1137 тонна), Дәүләкән (1012 тонна), Ейәнсура (1199 тонна), Иглин (1567 тонна), Ҡалтасы (1083 тонна), Ҡыйғы (1442 тонна), Мәләүез (1619 тонна) һәм Мәсетле (1313 тонн) райондары фермерҙарыныҡы.
Ауыл хужалығы министрлығы мәғлүмәте буйынса, республика аграрийҙары менән көн һайын 2127 тонна һөт һатыла. Дүртөйлөләр, стәрлетамаҡтар һәм саҡмағоштар көн дә 100 тоннанан ашыу һөт һатыусылар иҫәбендә.


text:
Дәүләт Думаһы депутаты Павел Качкаев «Беҙ бергә» акцияһында ҡатнашты
Дәүләт Думаһы депутаты Павел Качкаев, Рәсәй менән Ҡырымдың яңынан ҡушылыуына арналған, «Беҙ бергә» дәресендә ҡатнашты. «Берҙәм Рәсәй» акцияһы сиктәрендә саралар был көндәрҙә илдең бөтә белем биреү йорттарында уҙа. Парламентарий Өфөнөң 91-се гимназияһында өлкән синыф уҡыусылары менән осрашты, уларҙың һорауҙарына яуаптар бирҙе.
Ғилми-методик эштәр буйынса директор урынбаҫары Андрей Фролов аудиторияны Ҡырым ярымутрауы үҫешенең төп тарихи этаптары менән таныштырҙы.
Гимназистар Ҡырымды Рәсәй Федерацияһына ҡабул итеүгә фекер алышты. Украинала һуңғы айҙарҙағы ваҡиғалар, көсләп власты алмаштырыу, рус телле халыҡҡа ҡурҡыныс янау һәм Ҡырымда референдум – уҡыусылар ярымутрау һәм тотош Украина халҡының яҙмышына ҡатнаш булғанын тойҙо.
Павел Качкаев Ҡырым ваҡиғаларына Дәүләт Думаһының ҡануни яуаптары тураһында һөйләне. Парламентарий, Рәсәй Федерацияһының яңы ике субъекты – Ҡырым һәм Севастополдең финанс тотороҡлоғон тәьмин итеү өсөн ҡабул ителгән, закондарҙы ентекләберәк аңлатты. Әлеге ваҡытта Рәсәй Хөкүмәте Ҡырым ҡануниәтен Рәсәйҙеке менән тап килтереү буйынса саралар планын әҙерләй. Ярымутрау халҡы өсөн 2014 йыл күсеү осоро тип иғлан ителгән, был ваҡыт эсендә Дәүләт Думаһы һәм Хөкүмәт яңы субъекттарҙы Рәсәйгә интеграциялауын тәьмин итергә тейеш.


text:
Карл Кулесса менән эш осрашыуыФото: Олег Яровиков
Карл Кулесса менән эш осрашыуы
Карл Кулесса менән эш осрашыуыФото: Олег Яровиков
25 июндә Республика Йортонда Башҡортостан Республикаһы Президенты Мортаза Рәхимов БМО-ның Халыҡтар һаны өлкәһендәге фондының (ЮНФПА) Рәсәй Федерацияһындағы вәкиле Карл Кулесса менән эш осрашыуы үткәрҙе. Өфөгә ЮНФПА вәкиле халыҡтар өлкәһендә хеҙмәттәшлектең Ҡаһирә программаһын ҡабул итеүҙең 15 йыллығы сиктәрендә үткәрелгән «Рәсәйҙең һәм уның төбәктәренең демографик үҫеше» Бөтә Рәсәй мәктәп-семинары эшендә ҡатнашыу өсөн килгән.
Осрашыу ваҡытында Башҡортостандың социаль һәм демографик үҫеш мәсьәләләре тикшерелде. Яҡтар йәмғиәттә демографик проблемаларҙы хәл итеүгә булышлыҡ итеүсе мөһим фактор булараҡ, ғаилә институтына дәүләт ярҙамы һәм уны артабан үҫтереү механизмдарын ҡараны.
Башҡортостан Президенты Мортаза Рәхимов республикала халыҡтың һаулығын һаҡлау, тыуымды арттырыу, үлемде кәметеү, күп балалы ғаиләләргә ярҙам итеү буйынса күрелгән саралар хаҡында һөйләне. Республика башлығы әйтеүенсә, Башҡортостанда әсәйҙәр статусын яҡлау буйынса әүҙем эш үткәрелә.
ЮНФПА вәкиле Карл Кулесса, Башҡортостанда, Рәсәйҙең башҡа субъекттары менән сағыштырғанда, тыуымды арттырыу мәсьәләләре күпкә сифатлыраҡ хәл ителә, тип һыҙыҡ өҫтөнә алды.
— Һеҙҙә бөтә был проблемаларҙы хәл итеүҙең аныҡ линияһы булдырылған, үҫеш факторҙары бар, ғаиләләрҙә балалар һаны арта, — тип билдәләне Карл Кулесса.
Осрашыуҙа шулай уҡ Башҡортостан Республикаһы Президенты ҡарамағындағы Дәүләт советнигы Сергей Лаврентьев, Рәсәй Дәүләт Думаһы депутаты Сәлиә Мырҙабаева, БР Фәндәр академияһының Социаль-сәйәси һәм хоҡуҡ тикшеренеүҙәре институты директоры Рим Вәлиәхмәтов ҡатнашты.


text:
Төбәктең өс муниципалитеты – Рәсәйҙә финанстар менән идара итеү сифаты буйынса иң яҡшылары
Республиканың өс муниципалитеты – Өфө, Благовещен һәм Шишмә райондары — VI «Йәмәғәт финанстары менән идара итеү өлкәһендә иң яҡшы муниципаль берәмек» бөтә Рәсәй конкурсында еңеүселәр иҫәбенә инде.
— Призерҙар һаны буйынса Башҡортостан Рәсәй Федерацияһының башҡа субъекттары араһында алдынғы позицияларҙы биләй, — тине Башҡортостандың финанс министры Рузалия Хисмәтуллина. – Беҙҙең муниципалитеттар был конкурста һәр ваҡыт әүҙем ҡатнашып, яҡшы һөҙөмтәләргә өлгәшә.
Йыл һайын үткәрелеүсе конкурс йомғаҡтары Рәсәй финансистары берләшмәһе йыйылышында иғлан ителде, тип хәбәр иттеләр БР Финанс министрлығының матбуғат хеҙмәтенән.


text:
Францияның авиация-космос тармағы вәкилдәре Өфө моторҙар эшләү берекмәһенең технологик мөмкинлектәре менән танышты
«Өфө моторҙар эшләү берекмәһе» асыҡ акционерҙар йәмғиәтендә Францияның авиация-космос тармағы предприятиелары вәкилдәре булып китте. Делегацияны халыҡ-ара Safran юғары технологиялар төркөмө вице-президенты, халыҡ-ара үҫеш буйынса директор Жан-Кристоф Корд етәкләне. Газ турбинаһы төҙөлөшө өлкәһендә хеҙмәттәшлек перспективаларын тикшереү визиттың төп маҡсаты ине.
«Өфө моторҙар эшләү берекмәһе» асыҡ акционерҙар йәмғиәтенең йәмәғәтселек менән бәйләнештәр буйынса идаралығынан хәбәр итеүҙәренсә, Прототиплау инженерҙар үҙәгенең, ҡойоу һәм йыйыу производствоһының, Рәсәйҙәге берҙән-бер ышҡылыу ярҙамында иретеп йәбештереү участкаһының, вакуумлы техника участкаһының, турбина роторҙары һәм компрессорҙар эшләү комплексының технологик мөмкинлектәре менән танышыу ҙа берекмәгә визит программаһына индерелде.
Әйтергә кәрәк, Safran төркөмө компаниялары төрлө проекттар буйынса «Оборонпром» берләшкән сәнәғәт корпорацияһы предприятиеларының партнерҙары сифатында сығыш яһай. Атап әйткәндә, Snecma һәм «Сатурн» фәнни-производство берекмәһе» асыҡ акционерҙар йәмғиәтенең берлектәге предприятиеһы сиктәрендә SaM146 двигателен эшләү, яңы еңел Ка-226Т вертолеттарын Turbomeca двигателдәре менән йыһазландырыу, йәнә бер нисә башҡа программалар.


text:
Фото:
Ергән ауылында локаль конфликттарҙа һәләк булған яугирҙар иҫтәлегенә обелиск асылды
Фото:
Ергән ауылында локаль конфликттарҙа һәләк булған яҡташ яугирҙар иҫтәлегенә обелиск асыу тантанаһы үтте. Яңы обелиск Ватанды һаҡлаусылар мемориалын тулыландырҙы, тип хәбәр итте БР «Хәрби хәрәкәттәр ветерандары союзы» төбәк йәмәғәт ойошмаһы рәйесе Тимерйән Рәжәпов.
Тантана алдынан ауылда автоуҙыш ойошторолдо.
Һәләк булған яҡташ яугирҙар иҫтәлегенә һәйкәл ауыл активистары – хәрби хәрәкәттәр ветерандары союзы Фәнил Ғәйнуллин һәм яугир-афғансылар менән төҙөлгән. Бағыусылар ҙа ҙур ярҙам күрһәткән.
Тантаналы саралар Мәҙәниәт йортонда дауам итте. Ергән ауылы халҡын был ваҡиға менән райондың хәрби комиссариаты ағзалары, БР «Хәрби хәрәкәттәр ветерандары союзы» төбәк йәмәғәт ойошмаһы рәйесе Тимерйән Рәжәпов ҡотланы. Ул совет ғәскәрҙәрен Афғанстандан сығарыр алдынан булып үткән ваҡиғаларҙы иҫкә төшөрҙө. Унда Башҡортостандан 9,5 мең һалдат һәм офицер хеҙмәт иткән. Уларҙың 347-һе – һәләк булған, алтыһы – хәбәрһеҙ юғалған, күптәре ҡаты йәрәхәтләнгән, контузия алған.
Хәрби хәрәкәттәрҙә ҡатнашыусыларға республиканың хәйриә фондтарынан бүләктәр тапшырылды.


text:
Республикала Айҙар Байыҡ сәсән исемендәге сәсәндәр бәйгеһе башлана
ӨФӨ, 2015 йыл, 13 февраль. /«Башинформ» мәғлүмәт агентлығы, Ләйлә Аралбаева/.
15 февралдә Башҡортостанда Әҙәбиәт йылы айҡанлы Айҙар Байыҡ сәсән исемендәге сәсәндәр бәйгеһе башлана.
Конкурстың маҡсаты — халыҡтың ауыҙ-тел ижадын пропагандалау һәм сәсәндәр мәктәбен тергеҙеү. Бәйгелә төрлө йәштәге сәсәнлек һәләте булған һәр кем ҡатнашыу хоҡуғына эйә. Ҡатнашыусының мотлаҡ ауыҙ-тел ижады ҡомартҡыларын, эпостарҙы яҡшы белеүе зарур.
— Конкурсанттар уй-фекерҙәрен, ҡараштарын сәсәндәргә хас жанрҙарҙа (ҡобайыр, бәйет, әйтеш, сеңләү) бәйән итергә тейеш. Сәсәнлекте шиғыр, йыр һәм таҡмаҡтар менән бутамауығыҙҙы һорайбыҙ, — тип аңлатма бирҙеләр ойоштороусылар.
Бәйге интернет селтәрендә бара, иң яҡшы эштәр «Шоңҡар» журналы биттәрендә донъя күрәсәк. Сәсәндәр ярышы ике этапта үтә. Беренсеһендә бөтә ҡатнашыусыларға ла ете тема тәҡдим ителәсәк. Һәр эште танылған фольклорсы, профессор Әхмәт Сөләймәнов рәйеслегендәге жюри, шулай уҡ интернет ҡулланыусылар ҡараясаҡ. Иң яҡшы эштәр икенсе турға сыға. Ул июнь айында Салауат йыйынында уҙа.
Шулай уҡ конкурсанттар өлкән быуындан ҡалған халыҡ ижады өлгөләрен тәҡдим итә ала. Улар айырым бүләкләнәсәк.
Проектты ойоштороусылар — «Шоңҡар» журналы һәм Республика халыҡ ижады үҙәге. Тулыраҡ — «Бәйләнештә» селтәрендәге төркөмдә.


text:
Өфө офтальмологтары «Көнсығыш-Көнбайыш-2012» халыҡ-ара конференцияһына әҙерләнә
Өфө күҙ ауырыуҙары ғилми-тикшеренеү институтының 85 йыллығына арналған офтальмология буйынса «Көнсығыш-Көнбайыш-2012» ғилми-ғәмәли конференцияһы Өфөнөң Конгресс-холында 7 һәм 8 июндә үтәсәк, тип хәбәр иттеләр ғилми учреждениела.
Конференцияла Рәсәй төбәктәренән, Германиянан, Япония, Һиндостан, Пакистандан һәм Австриянан офтальмохирургтарҙың ҡатнашыуы көтөлә. Сара сиктәрендә заманса ҡорамалдар ярҙамында алдынғы Рәсәй һәм сит ил белгестәре ҡатнашлығындағы күрһәтмә операцияларҙың трансляцияһы үткәреләсәк.
Хирургтар глаукоманы, күҙ диабетын диагностикалау һәм дауалау, офтальмологияла төрлө импланттар ҡулланыу кеүек өлкәләге көнүҙәк мәсьәләләрҙе тикшерәсәк. Профессор Ингрид Крейсик күҙ төбө патологияһы хирургияһы буйынса лекция уҡыясаҡ һәм бындай ауырыуҙарҙы дауалау буйынса тәжрибәһе менән уртаҡлашасаҡ.


text:
Фото:
Башҡорт халҡының демографик үҫеш проблемаларына арналған түңәрәк өҫтәл
Фото:
III Бөтә донъя башҡорттары ҡоролтайы алдынан Өфөлә «Башҡорт халҡының демографик үҫеш проблемалары» түңәрәк өҫтәле үткәрелде. Уны Бөтә донъя башҡорттары ҡоролтайы Башҡарма комитеты, Башҡорт дәүләт университетының тарих факультеты, Социаль-сәйәси һәм хоҡуҡи тикшеренеүҙәр институты, БР Фәндәр академияһының Гуманитар тикшеренеүҙәр институты ойошторҙо. Алда торған халыҡ-ара форум секцияларының береһе ошо темаға арналасаҡ. Түңәрәк өҫтәлдә ҡатнашыусылар – ғалимдар, Башҡортостанстат вәкилдәре, республика парламенты депутаттары — башҡорт халҡының тарихи ракурста, шулай уҡ хәҙерге этаптағы демографик үҫешенә анализ яһаны, милләттең демографик процестарына ыңғай йоғонто яһарлыҡ проблемаларҙы хәл итеү кәрәклегенә иғтибар йүнәлтте.
— Түңәрәк өҫтәл темаһы — сиктән тыш мөһим, ул барыһын да борсой, сөнки халыҡтың демографик үҫеше уның киләсәктә үҫешенең күп аспекттарын билдәләй, — тип һыҙыҡ өҫтөнә алды түңәрәк өҫтәлде алып барыусы, БДУ-ның тарих факультеты деканы Марат Ҡолшәрипов.
Түңәрәк өҫтәлдә ҡатнашыусылар, башҡорт халҡының милли үҙаңының бер ни тиклем тарҡалыуына һәм көнбайыш башҡорттарының ассимиляция процестарына совет заманында рәсми башҡорт теле нигеҙенә көньяҡ һәм өлөшләтә көнсығыш диалекттары нормалары һалыныуы, шул уҡ ваҡытта бөгөн дә үҙенсәлекле төньяҡ-көнбайыш башҡорт диалекты йәшәүен дауам итеүе йоғонто яһаны, тип билдәләне.
Хәҙерге ваҡытта башҡорт этносының демографик үҫеше башлыса урбанизация һәм уға бәйле процестар: енестәр нисбәтенең үҙгәреүе, ассимиляция процестарына дусар булыу, ғаиләләрҙә балалар һаны кәмеү тенденцияһы менән билдәләнә. Был процестарға үлем һанының юғары, ғүмерҙең ҡыҫҡа булыуы өҫтәлә. Икенсе яҡтан, башҡорттар араһында ауыл халҡы өлөшө артығыраҡ (2002 йылғы халыҡ иҫәбен алыу мәғлүмәттәре буйынса 57,6 процент), ә ауылдың социаль-иҡтисади үҫеш кимәле һиҙелерлек артта ҡалыуы сәбәпле, башҡорт йәштәренең ҡалаға күсенеүе дауам итә. Түңәрәк өҫтәл ултырышында билдәләнгән кире эҙемтәләр иҫәбендә — ауылда кадрҙар етешмәүе, енес диспропорцияһы, быуындар араһындағы билдәле бер айырма, ул, һис шикһеҙ, этник үҙаңда сағыла. Шул уҡ ваҡытта башҡорт халҡының иң ҙур үҫешен күп балалы ғаиләләр өҫтөнлөк иткән тап ауыл бирә.
Түңәрәк өҫтәлдә ҡатнашыусылар этник “айырма”ла демографик процестар тураһында мәғлүмәт сығанаҡтарының аҡрынлап юғала барыуы айҡанлы борсолоу белдерҙе, был башҡорт халҡының үрсеүен аныҡ баһалау мөмкинлеген ҡыйынлаштыра.
Бөтә мәсьәләләрҙе тикшергәндән һуң резолюция ҡабул ителде, унда башҡорт халҡының демографик проблемаларын хәл итеүгә, уның милли үҙаңын үҫтереүгә һәм туплауға йүнәлтелгән рекомендациялар телгә алынды. Резолюцияла Урта Азия республикаларынан, Ҡаҙағстандан, Рәсәй Федерацияһы төбәктәренән башҡорттарҙы ҡайтарыу; тарихи Башҡортостан биләмәһендәге башҡорттар менән иҡтисади һәм мәҙәни бәйләнештәрҙе көсәйтеү; төньяҡ-көнбайыш диалектында һөйләшеүсе башҡорттар өҫтөнлөк иткән республика һәм күрше өлкәләр мәктәптәрендә башҡорт әҙәби телен өйрәнеү, шулай уҡ башҡорттарҙың тарихын һәм рухи мәҙәниәтен тәрәнерәк өйрәнеү; башҡорт халҡының урбанизация процестарын өйрәнеү; сәләмәт йәшәү рәүешен пропагандалау; традицион башҡорт ғаиләһен һәм демографик процестарға йоғонто яһаусы башҡа аспекттарҙы яҡлау программаларын әҙерләү мөһимлеге һыҙыҡ өҫтөнә алынды. Резолюцияла БР Фәндәр академияһының Социаль-сәйәси һәм хоҡуҡи тикшеренеүҙәр институты базаһында башҡорттарҙың демографик проблемаларын комплекслы өйрәнеү программаһын эшкәртеү һәм ошо маҡсатта институтта Башҡортостан Республикаһының социаль-демографик проблемаларын өйрәнеү буйынса бүлек булдырыу кәрәклеге билдәләнә.
Түңәрәк өҫтәл ҡарарҙары III Бөтә донъя башҡорттары ҡоролтайының мөһим документтарын әҙерләгәндә файҙаланыласаҡ.


text:
Башҡортостандағы «Пятерочка» магазиндары бер нисә тиҫтәгә артасаҡ
«Алдағы ике-өс йылда Башҡортостанда «Пятерочка» брендындағы магазиндар иҫәбенең бер нисә тиҫтәгә артыуы ихтимал. Беренсе магазин быйыл уҡ асыласаҡ», — тине бөгөн Өфөләге Бөтә Рәсәй аграр форумы сиктәрендә үткән һатып алыуҙар сессияһында X5 Retail Group компанияһының корпоратив мөнәсәбәттәр буйынса директоры Михаил Сусов.
«Республика территорияһында беҙҙең исемдән франшиза буйынса эшләгән һәм «Пятерочка» селтәре менән идара иткән партнерыбыҙ сығыш яһай. Быйылдан башлап компания был бренд аҫтындағы магазиндарҙы үҙ аллы аса башлай», — тип өҫтәне Сусов.
Рәсәйҙәге был ҙур сауҙа селтәренең яҡын аралағы пландарында — үҙенең сауҙа маркаларын 50 процентҡа тиклем арттырыу. «Был беҙҙең стратегик бурысыбыҙ», – тип һыҙыҡ өҫтөнә алды Михаил Сусов.
Башҡа магазиндарҙың да үҙ маркаларының иҫәбе арта («Перекресток», «Карусель»), әммә ул тиклем үк күпкә түгел.
Бөгөнгө һатып алыуҙар сессияһы сиктәрендә компания урындағы етештереүселәр һәм эшкәртеүселәр менән яңы бәйләнештәр булдырҙы. «Бөгөнгө һөйләшеүҙәр килешеүҙәр менән тамамланасаҡ, тип ышанам», — тине журналистарға X5 Retail Group компанияһының корпоратив мөнәсәбәттәр буйынса директоры. — Бында беҙ шәхси маркалар етештереү өсөн контракттар төҙөй алабыҙ». Сусов компанияның төбәктә етештерелгән бөтә тауарҙар, атап әйткәндә, йәшелсә-емеш, ит, ҡош ите менән ҡыҙыҡһыныуын белдерҙе. Ул йәнә көнкүреш химияһы тауарҙары менән тәьмин итеүсе булараҡ «Сода» асыҡ акционерҙар йәмғиәте менән хеҙмәттәшлек итеү ҡыҙыҡһындырыуын билдәләп үтте. Бөгөнгө көндә республиканың 44 предприятиеһы компанияның сауҙа селтәрҙәрен үҙ продукцияһы менән тәьмин итә.


text:
БР Хеҙмәт һәм халыҡты социаль яҡлау министрлығы инвалидтарҙы эшкә урынлаштырыу буйынса «ҡыҙыу линия» үткәрәсәк
28 мартта 10 сәғәттән алып 13-кә тиклем БР Хеҙмәт һәм халыҡты социаль яҡлау министрлығы инвалидтарҙы эшкә урынлаштырыуға булышлыҡ итеү буйынса «ҡыҙыу линия» үткәрә.
Инвалидтарҙы эш менән тәьмин итеү мәсьәләләренән тыш, шулай уҡ профессиональ белем алыу, һөнәри йүнәлеш, психологик ярҙам һәм медицина-социаль экспертиза буйынса консультация алыу мөмкинлеге буласаҡ.
Тулыраҡ мәғлүмәт министрлыҡтың рәсми сайтында урынлаштырылған.


text:
Алсу тыуған көнөн атаһының тыуған ерендә - Илештә билдәләй
Йырсыға 29 йәш тулыу уңайынан Илеш районының Уяндыҡ ауылында 8 июлдә оло концерт ойошторола.
Алсу үҙенең тыуған көнөн атаһы Рәлиф Сафиндың тыуған ерендә бишенсе тапҡыр билдәләйәсәк. Быйыл концертта «Иванушки Int.» төркөмө, Салауат Фәтхетдинов, Роберт һәм Фәриҙә Тимербаевтар, «Ҡурайсы» төркөмө, татар һәм башҡорт эстрадаһының башҡа артистары ҡатнашасаҡ, тип хәбәр иттеләр Илеш районы хакимиәтенән. Яҡташтары алдында Алсу үҙе лә сығыш яһаясаҡ.
— Әлеге ваҡытта концертҡа әҙерлек алып барыла, биләмә төҙөкләндерелә, — тине хакимиәт башлығының социаль мәсьәләләр һәм кадрҙар менән эшләү буйынса урынбаҫары Рубин Ғәлимов. — 20 меңдән ашыу тамашасы килергә тейеш, тип көтәбеҙ. Уларҙың хәүефһеҙлеген 250 полиция хеҙмәткәре тәьмин итәсәк.
Концерт киске 7-лә башлана һәм төнгө 2-гә тиклем дауам итә. Йола буйынса ул салют менән тамамланасаҡ.


text:
Инә ҡорт һөтө
Инә ҡорт һөтө — бал ҡорттарының махсус үрсеү өсөн бүлеп сығарылған продукты. Уның менән бал ҡорттары инә ҡортто туйындыра, шулай уҡ ҡурсаҡтарын ашатыу өсөн ҡуллана. Инә һөтө ашатыусы ҡорттарыҙың махсус биҙҙәрендә бүленеп сыға. Ул биҙҙәр Аллотрофик биҙҙәр тип йөрөтөлә. Алтрофик биҙҙәр бал ҡортоноң өҫкө яңаҡ менән йотҡолоҡ биҙҙәре.
Инә һөтөн инә ҡорт көбөләренән йәки махсус эшләнгән яһалма көбөләр ярҙамында йыйалар.
Йөкмәткеһе
Составы[үҙгәртергә | вики-тексты үҙгәртергә]
Инә ҡорт һөтө аҡ кеҫәл һымаҡ шыйҡса. Тәме киҫкен әскелт, составы бик ҡатмарлы.
- 65—66,5 % һыу,
- 9—19 % аҡһым,
- 8—19 % шәкәр,
- 2—9 % майҙар
- 1 % күберәк минераль тоҙҙар.
Ентекле составы [1]:
- аҡһымдар нигеҙҙә альбуминдар һәм глобулинамдар менән билдәләнә 2:1 иҫәбенә
- составы яғынан инә ҡорт һөтө ҡан аҡһымдары шыйыҡсаһына яҡын тора.
- углеводтар (глюкоза, фруктоза, сахароза)
- витаминдар: А, Д, С, В1, В2, В3, В6, В12, В15, Н, Е, РР, пантотент кислотаһы
- ирекле май кислотлары (15): ғәрәбә, пальмитин, стеарин, десен һәм башҡалар.
- гормондар (эстрадиол, тестостерон, прогестерон)
- пировиноград һәм һөт кислоталары
- минераль тоҙҙар
- микроэлементтар
- ацетилхолин
- стериндар
- липидтар
Гермицидин булыу сәбәпле унда микроорганизмдар үрсей алмай.
Таблицанан күренеүенсә йәш ҡурсаҡтар сифатлыраҡ туйындырыла. Һәм ошоға өарап инә ҡорт, эшсе ҡорт һәм әре ҡорт ҡурсаҡтарының ашатыу составы үҙгәрә. Шулай уҡ ашатыу күстең(ғаиләнең) көсөнә лә ҡарай
Инә ҡорто һөтөндә шулай уҡ силденафилматдәләре лә табылған. Был матдә импотенциянан дауалағанда файҙаланыла. Шуның өсөн дә умартасылар тарафынан борондан кәрҙе арттырыу йәһәтенән файҙалы икәне билдәләнгән.
Файҙаланыу[үҙгәртергә | вики-тексты үҙгәртергә]
Инә ҡорт һөтөн медицинала, косметикала һәм биологик әүҙем ҡушылмаларҙа файҙаланалар.
Инә ҡорт һөтөнөң составы 95%ҡа билдәле, уны икенсе төрлө батшалар кеҫәле тип тә йөрөтәләр. Апитерапияла әлегә өйрәнелмәгән 5% та фәҡәт шул ҡеүәтле формула составы тип тә әйтәләр.
Шулау уҡ ҡара[үҙгәртергә | вики-тексты үҙгәртергә]
Примечания[үҙгәртергә | вики-тексты үҙгәртергә]
Әҙәбиәт[үҙгәртергә | вики-тексты үҙгәртергә]
- «Словарь-справочник пчеловода», сост. Федосов Н. Ф. — М.: Гос. изд. сельскохозяйственной литературы, 1955.


text:
Фото:
14 августа Башҡортостанда мәғариф буйынса август кәңәшмәһе үтәсәк
Фото:
Шәмбе көндө, 14 августа, Башҡортостанда мәғариф буйынса республика август кәңәшмәһе үтәсәк. Традицион педсоветта ҡатнашыусыларҙы быйыл көнбайыш райондар – Саҡмағош һәм Бүздәк ҡабул итә. Шулай ҙа, БР Мәғариф министрлығынан билдәләүҙәренсә, сараны үткәреүгә Туймазы һәм Шаран райондары ла йәлеп ителгән.
Август кәңәшмәһе бер көн дауамында барасаҡ. Унда ҡатнашыусылар райондарҙың белем биреү учреждениелары менән танышыу, педагогтар коллективы һәм уҡыусылар менән осрашыу өсөн ике маршрут буйынса юлға сығасаҡ, артабан пленар ултырышта мәғариф системаһының көнүҙәк мәьәләләрен ҡараясаҡ, үткән уҡыу йылына йомғаҡ яһаясаҡ һәм киләһенә бурыстар билдәләйәсәк.
Быйылғы август кәңәшмәһенең темаһы –«Хәҙерге мәктәп үҫешенең инновацион юлы булараҡ «Беҙҙең яңы мәктәп» милли-мәғариф инициативаһы». Пленар ултырыш Саҡмағош ауылында үтәсәк.


text:
БДМУ Осло университеты менән хеҙмәттәшлек итә
Башҡорт дәүләт медицина университетының Осло (Норвегия) университеты менән хеҙмәттәшлеге дауам итә. БДМУ менән Норвегия университетының медицина факультеты хеҙмәттәшлеге тураһында килешеү сиктәрендә, сит ил белем биреү һәм ғилми үҙәктәрендә Башҡортостан Республикаһы кадрҙарын әҙерләү һәм квалификацияһын күтәреү буйынса Республика маҡсатлы программаһын тормошҡа ашырыу өсөн бында университет профессоры Тур Вилли Хансен булып китте. Профессор Хансен БДМУ студенттары һәм уҡытыусылары менән осрашты, лекциялар уҡыны һәм партнер-вуздар араһында артабанғы хеҙмәттәшлек перспективаларын тикшерҙе.
БДМУ-ның халыҡ-ара бәйләнештәр бүлеге начальнигы профессор Ләйлә Әхмәҙиева хәбәр итеүенсә, лекциялар барышында тәүге тапҡыр педиатрия практикаһында, айырыуса яңы тыуған балаларҙың ауырыуҙарына ҙур иғтибар бирелде. Профессор Хансен был мәсьәлә буйынса һуңғы араларҙағы мәғлүмәттәрҙе килтерҙе һәм норвег белгестәре ҡулланған алымдар тураһында һөйләне.


text:
Рөстәм Хәмитов йәмәғәт эшмәкәрҙәре менән Өфөнөң мәҙәни һәм тарихи мираҫы объекттарын һаҡлау мәсьәләләрен тикшерҙеФото: Андрей Старостин
Рөстәм Хәмитов йәмәғәт эшмәкәрҙәре менән Өфөнөң мәҙәни һәм тарихи мираҫы объекттарын һаҡлау мәсьәләләрен тикшерҙе
Рөстәм Хәмитов йәмәғәт эшмәкәрҙәре менән Өфөнөң мәҙәни һәм тарихи мираҫы объекттарын һаҡлау мәсьәләләрен тикшерҙеФото: Андрей Старостин
ӨФӨ, 2015 йыл, 3 апрель. /«Башинформ» мәғлүмәт агентлығы, Илья Спиридонов/.
2 апрелдә Республика йортонда Башҡортостан Башлығы Рөстәм Хәмитов йәмәғәт эшмәкәрҙәре менән Өфөнөң мәҙәни һәм тарихи мираҫы объекттарын һаҡлау һәм тергеҙеү мәсьәләләрен тикшерҙе. Өфөлә йәшәүсе Майя Малина республика Башлығына «иҫке Өфө»нөң үҙәген тергеҙеүҙе һорап мөрәжәғәт иткән. Фекер алышыуҙа хат авторынан тыш, ҡала хакимиәте ҡарамағындағы Мәҙәни ҡомартҡыларҙы һәм архитектура һәйкәлдәрен һаҡлау буйынса йәмәғәт советы ағзалары Владимир Захаров һәм Александр Лебедев, шулай уҡ Башҡортостандың мәҙәниәт министры Әминә Шафиҡова һәм Өфө мэры Ирек Ялалов ҡатнашты.
Майя Малина Аксаков урамында, мәҙәни мираҫ объекты булып торған йортта йәшәй. Хәҙерге көндә бина йәшәүгә яраҡһыҙ тип табылған һәм граждандарҙы авария хәлендәге торлаҡ фондынан күсереү буйынса төбәк адреслы программаһына индерелгән. «Иҫке Өфөнөң» тарихи йөҙөн киләсәк быуындар өсөн һаҡлап ҡалыу теләге Майя Малинаны хат яҙырға мәжбүр иткән.
– Ҡалабыҙҙа алып барылған «тығыҙ» төҙөлөш мине борсоуға һала, – тип һөйләне Майя Малина. – Уларҙың ҡайһыларына ҡарауы ла ҡыҙғаныс. Киләсәк быуындарға нимә тороп ҡала һуң?
Рөстәм Хәмитов бындай төҙөлөшкә ҡарата әйтелгән тәнҡит һүҙҙәре менән ризалашты.
Республика Башлығы билдәләүенсә, архитектура ҡомартҡылары булып һаналған йорттарҙа йәшәүселәрҙе күсереү, уларға уңайлы шарттар тыуҙырыу зарур. Ә ҡалған ҡоролмаларҙы элекке хәленә ҡайтарып, йәмәғәт ойошмалары, офистар йәки учреждениеларға тапшырырға кәрәк.
Крайҙы өйрәнеүсе, «Өфөнөң архитектураһын яҡлау» йәмәғәт хәрәкәте етәксеһе Владимир Захаров баш ҡалала архитектура һәйкәлдәрен үҙ эсенә алған туристик кластер булдырырға тәҡдим итте.
– Октябрь революцияһы, Гоголь, Аксаков урамдарындағы «Иҫке Өфөнө» хәтерләтеп торған ҡайһы бер ҡоролмаларҙы һаҡлап ҡалыу мөһим, – тине крайҙы өйрәнеүсе.
Өфө дәүләт иҡтисад һәм сервис университетының Туризм һәм коммуникациялар институты «Туризм һәм ҡунаҡсыллыҡ» кафедраһы доценты Александр Лебедев ҡала төҙөлөшө ҡануниәтенең камил булмауы һәм мәҙәни-тарихи мираҫты һаҡлау һәм тергеҙеү өлкәһендә юғары квалификациялы кадрҙар әҙерләү мәсьәләләренә ҡағылды.
Әминә Шафиҡова менән Ирек Ялалов һуңғы йылдарҙа архитектура һәйкәлдәрен һаҡлау өлкәһендә башҡарылған эштәр һәм яҡын киләсәккә пландар хаҡында һөйләне.
Республика Башлығы Өфөлә генә түгел, башҡа ҡалаларҙа (Стәрлетамаҡ, Бөрө, Белорет, Бәләбәй, Баймаҡ һәм башҡалар), райондарҙа мәҙәни һәм тарихи мираҫ объекттарын асыҡлау һәм паспортлаштырыу өлкәһендә эште әүҙемләштерергә ҡушты.
Рөстәм Хәмитов шулай уҡ бюджет һәм бюджеттан тыш аҡсаларҙы үҙендә туплаясаҡ Архитектура һәйкәлдәрен тергеҙеү буйынса махсуслаштырылған фонд булдырырға тәҡдим итте. Фонд тергеҙеү эштәрен тиҙләтергә мөмкинлек бирер ине. Бынан тыш, фонд аҡсалары иҫәбенә ошо тармаҡ өсөн махсус белгестәр әҙерләргә мөмкин буласаҡ.
2015 йылдың ғинуар айына ҡарата Өфө биләмәһендә 874 мәҙәни мираҫ объекттары теркәлгән. Уларға архитектура, ҡала төҙөлөшө, тарих, сәнғәт, археология һәйкәлдәре, иҫтәлекле урындар инә. Шуларҙың 307-һе Рәсәй Федерацияһы халыҡтарының мәҙәни мираҫ объекттарының (тарих һәм мәҙәниәт ҡомартҡыларының) берҙәм дәүләт реестрына индерелгән, ҡалған 567-һе асыҡланған мәҙәни мираҫ объекттары булып һанала.


text:
Өфө скверҙарының береһенә Рудольф Нуриев исемен бирергә тәҡдим ителде
Өфөнөң Пушкин урамындағы скверына Рудольф Нуриев исемен бирергә тәҡдим ителде. Бындай тәҡдим менән республика баш ҡалаһының ижади интеллигенцияһы сығыш яһаны. Башҡорт дәүләт опера һәм балет театры буйындағы аллея күп өфөлөләргә таныш, был ҡала халҡының яратҡан ял урындарының береһе. Бығаса ул Пушкин аллеяһы тип аталды. 1949 йылдан алып аллеяла әле күсерелгән А.С.Пушкин бюсы тора ине. 1998 йылдың 17 мартында театр фасадында бөтә донъяға танылған бейеүсе Рудольф Нуриевтың барельефы урынлаштырылды.
Йыл дауамында скверҙа ремонт, төҙөкләндереү эштәрен үткәреү, фонарҙар, эскәмйәләр ҡуйыу планлаштырыла.
Өфөлөләр ҡала хакимиәте сайтында тәҡдим ителгән башланғыс өсөн тауыш биреүҙә ҡатнаша ала.


text:
Рәсәй Президентының Башҡортостандың 100 йыллығын байрам итеү тураһындағы Указын тормошҡа ашырыу буйынса саралар билдәләнде
ӨФӨ, 2016 йыл, 12 август. /«Башинформ» мәғлүмәт агентлығы, Әлим Фәйезов/.
Башҡортостанда Рәсәй Президентының 2019 йылда Башҡортостан Республикаһының ойошторолоуына 100 йыл тулыуҙы байрам итеү тураһындағы Указын тормошҡа ашырыу буйынса саралар билдәләнде. 11 августа республика Башлығы Рөстәм Хәмитов тейешле Указға ҡул ҡуйҙы. Башҡортостандың 100 йыллығын билдәләү буйынса юбилей сараларына әҙерләнеү һәм уны үткәреү өсөн ойоштороу комитеты төҙөлгән, уның составы раҫланған. Ойоштороу комитетын республика Башлығы Рөстәм Хәмитов етәкләй.
2016 йылдың 1 ноябренә тиклем республика Хөкүмәтенә төп саралар планын әҙерләргә һәм раҫларға, һәм уларҙы финанслау сығанағын билдәләргә ҡушылған.
2016 йылдың 1 декабренә тиклем муниципаль район һәм ҡала округтары хакимиәттәренә республиканың ойошторолоуына 100 йыл тулыуҙы байрам итеү буйынса ойоштороу комитеттарын булдырырға, тейешле саралар планын әҙерләргә һәм раҫларға тәҡдим ителгән.
Указдың үтәлешен контролдә тотоу республика Башлығы Хакимиәтенә йөкмәтелгән.
Указ уға ҡул ҡуйған көндән үҙ көсөнә инә.


text:
Башҡорт дәүләт педагогия университетында ЮНЕСКО кафедраһы асыла
М.Аҡмулла исемендәге Башҡорт дәүләт педагогия университетында ЮНЕСКО кафедраһы асыла. Асыу тантанаһы 10 июлдә, ЮНЕСКО етәкселегенең республикаға сәфәре көндәрендә үтәсәк.
Башҡорт дәүләт педагогия университетында хәбәр итеүҙәренсә, юғары уҡыу йортонда оҙаҡ йылдар ЮНЕСКО үҙәге эшләгән, ә 2013 йылдың ноябрендә университет ЮНЕСКО кафедраһын асыуҙы раҫлаусы документтарҙы ала. Әммә рәсми рәүештә асыу тантанаһы әлегә тиклем күсерелеп килә.
ЮНЕСКО-ның ярҙамы ғилми-тикшеренеү һәм методик эштәрҙә катализатор ғына булып ҡалмаясаҡ, ә вузға өҫтәмә ярҙам йәлеп итеү һәм университет ресурстарын арттырыу өсөн халыҡ-ара саралар ойоштороу мөмкинлеге лә бирәсәк.


text:
Башҡортостанда 800-ҙән ашыу бала талпандан тешләнгән Фото: Олег Яровиков
Башҡортостанда 800-ҙән ашыу бала талпандан тешләнгән
Башҡортостанда 800-ҙән ашыу бала талпандан тешләнгән Фото: Олег Яровиков
ӨФӨ, 2016 йыл, 13 май. /«Башинформ» мәғлүмәт агентлығы, Эльмира Сабирова/.
Һуңғы мәғлүмәттәр буйынса, республикала 2496 кеше талпандан зыян күреп, медицина ярҙамы һорап мөрәжәғәт иткән. Башҡортостан буйынса Роспотребнадзор идаралығында хәбәр итеүҙәренсә, шуларҙың 812-һе — балалар.
Уҙған аҙна менән сағыштырғанда, талпандан зыян күреүселәр һаны 60 проценттан ашыуға артҡан. Үткән аҙнала медицина учреждениеһына 1427 кеше, шул иҫәптән 461 бала мөрәжәғәт иткән.
Дауаханаға килгәндәрҙең 35,9 процентына иммуноглобулин профилактикаһы үткәрелгән. Республиканың гигиена һәм эпидемиология үҙәге лабораторияһында 1866 бөжәк тикшерелгән, шуларҙың 102-һендә талпан энцефалиты асыҡланған. 133 талпанда боррелиоз сирен ҡуҙғытыусы вирус табылған.
Төбәктә талпан энцефалиты һәм боррелиоз менән сирләү осраҡтары теркәлмәгән.
Белгестәр иҫкәртеүенсә, талпан ҡаҙалған осраҡта уны тиҙерәк тартып сығарырға кәрәк. Һуңынан дауалау учреждениеһына мөрәжәғәт итеү зарур.
Учреждениеларҙың адрестары, телефондары һәм эш графигы Башҡортостан буйынса Роспотребнадзор идаралығы сайтында баҫылған.


text:
шимбә, 21 гыйнвар 2017, Казан вакыты 16:25
Башҡортостанда һыуға батып үлеүселәр һаны арта. Май айында ғына ошондай 7 кеше батҡан. Ғәҙәттә, эсеп алған кешеләр батырайып һыуға төшөүсән. Был ҡорбандар ҙа тап хәмер арҡаһында булған. Йыл башынан Башҡортостанда унһигеҙ кешенең ғүмере һыуҙа өҙөлә.
Республикала һыу инеү миҙгеле рәсми рәүештә йәйҙең беренсе көнөндә асыла. Ғәҙәттәгесә, йылға -күл буйҙарында кафе асырға теләүсе эшҡыуарҙар ҙа байтаҡ. Рәсәй ҡулланыусылар хоҡуғын яҡлау идаралығының Башҡортостандағы бүлеге етәксеһе урынбаҫары Нәсимә Күсимова әйтеүенсә, әле тиҫтәләгән йүнсел ошондай ниәт белдергән. Миҙгел асылыуға тиклем идаралыҡ белгестәре урындарҙа тикшереүҙәр уҙғарырға тейеш. Әгәр ҙә ҡуйылған талаптар үтәлмәһә эшҡыуарҙарҙы 100 мең һумға тиклем штраф көтә.


text:
1 июндән «Өфө» аэропортынан Барселонаға рейс асыла
Йәйге отпускылар миҙгелендә «Өфө» халыҡ-ара аэропортынан Ларнакаға (Кипр) һәм Барселонаға (Испания) даими рейстар асыла. Рейстар «Трансаэро» авиакомпанияһының Boeing-737-800 самолеттарында башҡарыласаҡ.
«Өфө» аэропортының маркетинг бүлегендә хәбәр итеүҙәренсә, Кипрҙың иң боронғо ҡалаларының береһе менән тура авиабәйләнеште авиакомпания 29 апрелдә үк булдырған. Ул ваҡытта аҙнаһына бер рейс башҡарылған, әммә 30 майҙан осоштар йышлығы аҙнаһына ике тапҡырға тиклем артасаҡ.
Испанияның курорт ҡалаһы — Барселонаға 1 июндән рейс асыу планлаштырыла. Ул 28 сентябргә тиклем аҙнаһына бер тапҡыр башҡарыласаҡ.
Маркетинг бүлеге белгестәре бидәләүенсә, юл ете сәғәтте аласаҡ, әммә бындай оҙайлы осош үҙен аҡлай, сөнки ҡала үҙенең климаты, мәҙәниәте, сәнғәте, тарихы, музыкаһы, модаһы менән дан алған.


text:
Республикала 2013 йылдың бокс буйынса чемпиондары билдәләндеФото: БР Бокс федерацияһы
Республикала 2013 йылдың бокс буйынса чемпиондары билдәләнде
Республикала 2013 йылдың бокс буйынса чемпиондары билдәләндеФото: БР Бокс федерацияһы
Өфөлә бокс буйынса Башҡортостан Республикаһы чемпионаты үтте.
Ярыштарҙа Өфө, Стәрлетамаҡ, Ишембай, Нефтекама, Октябрьский, Мәләүез, Күмертау, Бәләбәй, Белорет, Учалы һәм Баймаҡ ҡалаларынан 20 команда составында 60-тан ашыу спорты ҡатнашты.
Ун ауырлыҡ категорияһында 7 спорт мастеры, 26 спорт мастерлығына кандидат, 28 беренсе разрядлы спортсы көс һынашты.
Һөҙөмтәлә 2013 йылдың бокс буйынса Башҡортостан чемпиондары исеменә түбәндәгеләр лайыҡ булды: Айтуған Көнсыуаҡов (49 кг, БДАУ), Рәхәт Арынов (52 кг, «Гонг» спорт клубы), Рөстәм Фәтхуллин (56 кг, «Ника» спорт клубы), Артур Собханғолов (60 кг, БДАУ), Марат Шакиров (64 кг, Нефтекама), Артем Кошевец (69 кг, РФ Эске эштәр министрлығының Өфө юридик институты), Эдуард Абдрахманов (75 кг, Стәрлетамаҡ), Егор Хлынцев (81 кг, Стәрлетамаҡ), Данис Латипов (91 кг, Ишембай), Гаменков Илья (91 килограмдан ашыу, БашДУ).
Башҡортостандың бокс буйынса баш тренеры Рим Башаров иң яҡшы боксерҙарға наградалар тапшырҙы. Артур Собханғолов — «Иң яҡшы техник-тактик әҙерлек өсөн», Павел Никонов — «Еңеүгә ынтылыш өсөн», Данис Латипов — «Иң ҡыҫҡа көрәш өсөн» приздарына, ә Стәрлетамаҡтың бокс мәктәбе уҡыусыһы, Рәсәйҙең спорт мастеры Эдуард Абдрахманов «Иң яҡшы боксер» кубогына эйә булды.


text:
Истанбулда Башҡортостан Республикаһы көнө билдәләндеФото: Невзат Озкая
Истанбулда Башҡортостан Республикаһы көнө билдәләнде
Истанбулда Башҡортостан Республикаһы көнө билдәләндеФото: Невзат Озкая
Төркиәнең Истанбул ҡалаһында, быйыл июндә Башҡортостан мәҙәниәте көндәре ваҡытында Башҡорт халҡының тарихы һәм этнографияһы музейы асылған “Топкапы” мәҙәниәт паркында, Төркиә Республикаһындағы РФ Сауҙа вәкиллеге ҡарамағындағы Башҡортостан Республикаһы вәкиллеге 31 октябрҙә Башҡортостан Республикаһы көнөнә арналған традицион сара үткәрҙе. Унда ватандаштарыбыҙ, әлеге ваҡытта Башҡортостандан Төркиәлә уҡыған студенттар, шулай уҡ Төркиә граждандары иҫәбенән вәкиллек активы ҡатнашты.
Истанбулдағы БР Вәкиллеге башлығы Кәншәүбий Мизиев ватандаштарын республика етәкселеге исеменән Башҡортостан Республикаһының Дәүләт суверенитеты тураһындағы декларация ҡабул ителеүенең 19 йыллығы менән ҡотланы. Ул, һуңғы йылдарҙа Башҡортостандың Төркиә Республикаһы менән хеҙмәттәшлеге үҫә бара, 2001-2008 йылдарҙа тауар әйләнеше 13 тапҡырға артты, тип билдәләне. Башҡортостан иҡтисадына Төркиә инвестициялары дөйөм тупланған сит ил инвестициялары күләменән 15 процентын тәшкил итә.
Кәншәүбий Мизиев шулай уҡ Өфөлә Башҡортостан-Төркиә дуҫлығы йәмғиәте ойошторолоуы тураһында һөйләне һәм барыһын да был йәмәғәт ойошмаһының Төркиә биләмәһендәге эшмәкәрлегендә әүҙем ҡатнашырға саҡырҙы.
Байрам ҙур концерт менән тамамланды. Ҡурай моңдары яңғыраны, башҡорт, төрөк һәм рус телдәрендә йырҙар башҡарылды.


text:
Өфөлә йылытыу миҙгеле башланды Фото: Олег Яровиков
Өфөлә йылытыу миҙгеле башланды
Өфөлә йылытыу миҙгеле башланды Фото: Олег Яровиков
ӨФӨ, 2015 йыл, 2 октябрь. /«Башинформ» мәғлүмәт агентлығы, Розалиә Вәлиева/.
Өфөлә йылытыу миҙгеле башланды. Ҡала хакимиәте сайтында хәбәр ителеүенсә, 1 октябрҙә йылытыу миҙгеленең башланыуы тураһында ҡарарға ҡул ҡуйылған.
Федераль ҡануниәткә ярашлы, әгәр уртаса һауа температураһы биш көн дауамында һигеҙ градустан түбән булһа, йорттарға йылы бирелә башлай. Әммә муниципалитетта температураның түбәнәйеүен көтөп торманылар.
Йылы тәү сиратта балалар баҡсаларына, мәктәптәргә, дауалау учреждениеларына ебәрелә.
Ҡарарҙың сығыуы йорттарҙың тиҙ генә йылытылыуын аңлатмай, сөнки йылы биргәндән һуң 3-10 тәүлек үтеүе мөмкин. Сөнки фатирҙағы радиатор менән ҡаҙанлыҡ цехы араһында оҙон үткәргес торбалар, йылылыҡ пункттары, бүлеү селтәрҙәре һәм башҡа технологик системалар бар.
Уҙған йылдарҙа ҡала халҡы йылының булмауы тураһында хәбәр иткән. Ҡыҫҡа ваҡыт эсендә етешһеҙлектәрҙе бөтөрөү өсөн йылы биргән саҡта торлаҡ предприятиеларында слесарь-сантехниктар өс сменала, шул иҫәптән ял һәм байрам көндәрендә эшләй.


text:
Рөстәм Хәмитов: «Рәсәйҙә химия тармағын үҫтереү буйынса координация советын булдырырға кәрәк»Фото: Олег Яровиков
Рөстәм Хәмитов: «Рәсәйҙә химия тармағын үҫтереү буйынса координация советын булдырырға кәрәк»
Рөстәм Хәмитов: «Рәсәйҙә химия тармағын үҫтереү буйынса координация советын булдырырға кәрәк»Фото: Олег Яровиков
— «Ҙур химия» форумы йылдан-йыл үҫешә, — тип билдәләне Башҡортостан Президенты, халыҡ-ара форумда ҡатнашыусылар алдында сығыш яһап. – Бөгөнгө көндә был абруйлы форум булып тора, унда ҙур предприятиелар, министрлыҡтар етәкселәре йыйыла. Үткән йылдағы эшмәкәрлеккә йомғаҡ яһарға ла ваҡыт. Алда үткәрелгән форумдар йомғаҡтары буйынса «Газпром нефтехим Салауат» нигеҙендә Бөтә Рәсәй газ һәм химия үҙәген булдырыу өҫтөндә эшләйбеҙ, торлаҡ-коммуналь хужалыҡты яңыртыу программаһы тормошҡа ашырыла. Килешеүгә ҡул ҡуйылды һәм быйыл «Полиэф» асыҡ акционерҙар йәмғиәте нигеҙендә индустриаль парк асыласаҡ. Волга буйына сеймал поставкалау өлкәһендә Башҡортостан, Татарстан һәм Ямал-Ненец автономиялы округының берләшеүе әһәмиәтле булды.
Рөстәм Хәмитов Euromoney компанияһы менән ойошторолған инвестиция конференцияһы менән «Газ.Нефть.Технологиялар» күргәҙмәһенең әлеге сара менән бер ваҡытта үткәрелеүен һыҙыҡ өҫтөнә алды.
— Быйыл алдыбыҙға ауыр бурыс ҡуйҙыҡ – Рәсәйҙең һәм, атап әйткәндә, Волга буйы федераль округының нефть һәм газ тармаҡтарын үҫтереү стратегияһын тикшереү. Әммә бының өсөн мәсьәләләрҙе тикшереү һәм пландар төҙөүҙән тыш, ҡарарҙарҙы тормошҡа ашырыу мөмкинлеген биргән профессиналь майҙансыҡ кәрәк. РФ Энергетика министрлығының көстәрҙе туплау буйынса эштәрҙе үҙ өҫтөнә алыуы мөһим. Беҙгә яңы майҙансыҡ – координация советы, йәмәғәт советы, бер һүҙ менән әйткәндә, округта ғына түгел, ә бөтә илдә химия производствоһын үҫтереү менән шғөлләнәсәк яңы структура кәрәк, — тине республика башлығы.
— Фән, машиналар эшләү һәм башҡа өлкәләрҙә Рәсәй үҙ позицияларын кире ҡайтарһын өсөн, эшкәртеү тармаҡтарын үҫтерергә кәрәк, — тип билдәләне Президент. – Былтыр форумда тармаҡтағы инвестицион һәм инновацион сәйәсәт мәсьәләләре ентекле тикшерелде, әммә төҙөлгән килешеүҙәргә ҡарамаҫтан, илдең сәнәғәт баҙарҙарында углеводород сеймалын тәрән эшкәртеү күләмдәрен арттырыу йәһәтенән етди үҙгәрештәр булманы. Әүәлгесә экспорттың күпселек өлөшөн сеймал тәшкил итә. Илебеҙ сеймал менән тәьмин ителгән, әммә уның өлөшөнә донъяла етештерелгән продукцияның ни бары ике проценты тура килә. Башҡортостан нефть сығарыу күләмдәре буйынса – бишенсе, уны тәрән эшкәртеү күләмдәре буйынса беренсе урында тора. Әммә нефть һәм газ сеймалын эшкәртеү буйынса беҙҙең позициялар юғары түгел: пластмасса изделиелар етештереү буйынса – 12 урын, резина изделиелар буйынса – 16 урын. Бшҡортостанды 2020 йылға тиклем үҫтереү стратегияһын әҙерләгәндә, иғтибарҙы тәрән эшкәртеү күләмдәрен арттырыуға йүнәлттек.
Рөстәм Хәмитов шулай уҡ Башҡортостандың яғыулыҡ-энергетика комплексын үҫтереү буйынса пландары менән бүлеште. Бынан тыш, республика етәксеһе инфраструктура проекттары, атап әйткәндә, «Газпром нефтехим Салауат» нигеҙендә полимерҙар эшкәртеү буйынса индустриаль парк, нефть химияһы тармағын яңыртыу тураһында һөйләне. Был пландарҙың барыһы ла тормошҡа ашырылған хәлдә, республикала тулайым төбәк продукты яҡынса 200 миллирад һумға артасаҡ, алты мең өҫтәмә эш урыны булдырыласаҡ.


text:
Өфө «Каруанһарайы» үҙенең тыуған көнөндә фаер-шоу үткәрәсәк
11 октябрҙә, Республика көнөндә, «Каруанһарай» сауҙа-эш комплексына 14 йыл тула.
Тыуған көнө уңайынан сауҙа-эш комплексы 10 октябрҙә баш ҡала халҡы һәм ҡунаҡтары өсөн «Шопинг көнө» уҙғарасаҡ һәм Каруанһарайҙың һәр бер сауҙа бүлеге яңы коллекцияларға 50 процент ташлама яһаясаҡ.
Каруанһарай атриумында сәғәт 12-нән 21 сәғәткә тиклем вокал һәм бейеү номерҙарынан, конкурс һәм бүләктәрҙән торған байрамса күңел асыу сараһы уҙғарыласаҡ, тантана Ҡарауанһарай алдындағы майҙанда фаер-шоу менән тамамланасаҡ.


text:
Карлсруэ Университеты ректоры Хорст Хипплер менән осрашыу
Бөгөн Республика йортонда Башҡортостан Президенты Мортаза Рәхимов Карлсруэ Университеты ректоры профессор Хорст Хипплер менән осрашты.
Башҡортостан менән Германия араһында фән һәм инновацион технологиялар эшкәртеү өлкәһендә хеҙмәттәшлек мәсьәләләре тикшерелде. Артабан тәжрибә уртаҡлашыу һәм юғары уҡыу йорттары араһында бәйләнештәрҙе киңәйтеү перспективалары ҡаралды.
Осрашыу ваҡытында Мортаза Рәхимов, Башҡортостанда фәндең иҡтисад һәм йәмәғәт тормошоноң төп өлкәләре менән бәйләнеше мәсьәләләренә ҙур иғтибар бирелә, тип билдәләне. Сәнәғәт предприятиеларының инновацион әүҙемлеге үҫешеү генә түгел, был процесҡа үҙ программаларын бойомға ашырыусы мәғариф һәм фән учреждениелары әүҙем ҡушыла, тип һыҙыҡ өҫтөнә алды республика Президенты.
Хорст Хипплер Башҡортостандың техник вуздарында белгестәр әҙерләүҙең юғары кимәлен билдәләне. 1990 йылдан Карлсруэ Университеты ӨДАТУ менән берлектә әүҙем тикшеренеүҙәр алып бара, фәнни хеҙмәткәрҙәр, студенттар менән алмашалар. 2008 йылдан "Интеллектуаль системалар" перспективалы уҡыу планын эшкәртеү" ТЕМРUS проекты буйынса эш алып барыла.
Карлсруэ Университеты ректоры республика Президентына фәнни йәмәғәтселеккә ярҙам иткәне өсөн рәхмәт әйтте һәм бергәләп яңы проекттар өҫтөндә эшләргә әҙер булыуҙарын белдерҙе.
Осрашыуҙа БР Президенты ҡарамағындағы Дәүләт советнигы Сергей Лаврентьев, ӨДАТУ ректоры Морат Ғөзәйеров ҡатнашты.


text:
Фото:
Рөстәм Хәмитов: Башҡортостан кешеләре толерантлы
Фото:
Волга буйы федераль округындағы именлек органдары начальниктары Советының 42-се ултырышында ҡатнашыусылар алдында сығыш яһап, Башҡортостан Президенты Рөстәм Хәмитов етәкселектәге ҙур үҙгәрештәрҙән һуң республика халҡы торошона яҡшы баһа бирҙе.
«Халыҡ яңы хәлгә аңлап ҡарай, кешеләр башлыса толерантлы, — тине Рөстәм Хәмитов. — Беҙҙең именлек, хоҡуҡ һаҡлау органдары, йәмәғәт ойошмалары менән берлектәге эшебеҙ һөҙөмтә бирә. Кешеләр республиканың яңы етәкселеге яғына борола – беҙҙе, башланғыстарыбыҙҙы хуплай».
Рөстәм Хәмитов әйтеүенсә, республиканың хәҙерге етәкселеге үҙ эшенең маҡсаты итеп эшһеҙлекте кәметеүҙе ҡуя, ул республикала ярайһы уҡ юғары – иҫәпләүҙең халыҡ-ара методикаһы буйынса 9 процентҡа етә һәм ҡатмарлы, тарҡатыусы фактор булып тора.
Икенсе мөһим бурыс – уртаса эш хаҡын күтәреү, ул республикала 15,5 – 16 мең һум тәшкил итә. 7 октябрҙә Стәрлетамаҡҡа һәм Ишембайға эш сәфәре менән барғанында Президент кешеләрҙең конвейерҙа, химия предприятиеларының ауыр, газлы атмосфераһында эшләүен, ә уртасанан да кәмерәк — 10 – 12 мең эш хаҡы алыуын күрҙе.
«Шуға күрә беҙ хәҙер ҙур сәнәғәт предприятиелары менән индивидуаль эшләйбеҙ, комиссиялар төҙөнөк, уларға эш биреүселәрҙе саҡырабыҙ һәм хеҙмәткәрҙәребеҙгә эш хаҡын күтәреүҙе талап итәбеҙ », — тип хәбәр итте Рөстәм Хәмитов.
Торлаҡ мәсьәләһен дә ул бик ҡатмарлы тип атаны һәм «власть органдарына ышанмауға килтереүе ихтимал» тине.
Башҡортостан Президенты, һуңғы социологик тикшеренеүҙәр, республика халҡының федераль власҡа, шул иҫәптән Дәүләт Думаһына ышаныс кимәле ярайһы уҡ юғары булыуын күрһәтте, тип тип хәбәр итте.
«Былар барыһы ла республика халҡының башлыса аҡыллы, тыныс, ҡәҙимге кешеләр булыуы хаҡында һөйләй. Яңы республика власына мөнәсәбәт тә лайыҡлы, — тип йомғаҡ яһаны Рөстәм Хәмитов. — 1-2 проценты ғына яңы кешеләр килеүен ҡырҡа кире ҡаға. Ләкин был нормаль күренеш, һәм беҙ уға тыныс ҡарайбыҙ».


text:
Үҙәк ҡала китапханаһы өфөләрҙе кино ҡарарға саҡыра
ӨФӨ, 2015 йыл, 28 ғинуар. /«Башинформ» мәғлүмәт агентлығы, Эльмира Сабирова/.
29 ғинуарҙа Үҙәк ҡала китапханаһында (Комсомол урамы, 138) сираттағы фильм күрһәтеләсәк. Көндөҙгө сәғәт 4-тә бында А.П.Чеховтың водевиле буйынса төшөрөлгән «Туй» фильмын ҡарарға мөмкин буласаҡ. Был көндө яҙыусының тыуыуына 155 йыл тула. Сараға актерҙарҙың фотоһүрәттәренән күргәҙмә, Чеховтың ижады тураһында китаптар, үҙенең әҫәрҙәре һәм фильмда төшкән артистар хаҡында әҙәбиәт әҙерләнгән.
Үҙәк ҡала китапханаһының редакция-нәшриәт бүлеге мөдире Наталья Ольховская һүҙҙәренсә, киносеанстар айына ике тапҡыр ойоштороласаҡ. Китапхана яҙыусыларҙың ижады менән китаптар аша ғына түгел, ә фильмдар аша ла танышырға тәҡдим итә.
— Фильм аҡлы-ҡаралы, 1944 йылда төшөрөлгән, — тип һөйләй Үҙәк ҡала китапханаһының уҡыу залы мөдире Елена Докучаева. — Ул өлкән быуын кешеләре өсөн ҡыҙыҡлы булыр тип уйлайым.
Быйыл Д.Дефо, П.Ершов, Антуан Сент-Экзюпери, М.Шолохов, М.Зощенко әҫәрҙәре буйынса фильмдар күрһәтеү планлаштырыла.


text:
Фото:
Һуңғы ике йылда Өфөлә күсемһеҙ милек агентлыҡтары һаны кәмене
Фото:
«Эксперт» күсемһеҙ милек агентлыҡтары селтәре Өфөләге күсемһеҙ милек агентлыҡтары һаны тураһында тикшеренеү үткәрҙе. Ҡалала 60-тан ашыу компания һәм шәхси эшҡыуар был өлкәлә профессиональ хеҙмәтләндереү күрһәтеүе асыҡланды. Бөтәһе 170-тән ашыу респонденттан һорау алынды. Уларҙың 108-е үҙ агентлығы һәм ҡайҙа урынлашыуы тураһында аныҡ мәғлүмәт бирмәне. Аналитиктар әйтеүенсә, был стационар офисы булмаған шәхси маклер эшләүен күрһәтә.
Элек адрес базаһы күпкә киңерәк ине. Мәҫәлән, 2008 йыл аҙағында Өфөлә 300-ҙән ашыу агентлыҡ һәм маклер иҫәпләнгәйне.


text:
Раил Сарбаев Австрияла һөйләшеүҙәр үткәрҙе
19-20 майҙа Башҡортостан Республикаһы Хөкүмәте Премьер-министры Раил Сарбаев етәкселегендәге республика хөкүмәт делегацияһы Австрияла булып ҡайтты. Сәфәрҙең маҡсаты — аҙ ҡатлы йорттар төҙөү өсөн тиҙ ҡоролоусан конструкциялар етештереү буйынса Австрия предприятиеларының тәжрибәһен өйрәнеү.
Башҡортостан делегацияһы еңел ҡоролоусан торлаҡ йорттар етештереүгә махсуслашҡан "Эльк" заводында булды. Премьер-министр Раил Сарбаев "Ласселсбергер" компанияһы төркөмө башлығы Йозеф Ласселсбергер менән осрашып, Башҡортостанда ошондай уҡ завод төҙөүгә инвестициялар йәлеп итеү мәсьәләһен хәл итте.
— Австрия предприятиелары менән хеҙмәттәшлек, киләсәктә беҙҙә еңел ҡоролоусан торлаҡ йорттар етештереү буйынса завод төҙөү республикала "Үҙ йортом" программаһы буйынса шәхси йорттар төҙөлөшөн тиҙләтергә һәм, иң мөһиме, арзанайтырға мөмкинлек бирәсәк, — тине Премьер-министр.
Башҡортостан делегацияһы "Ласселсбергер" компанияһы төркөмөнөң үҙәк предприятиеһы — "Цемикс" заводында ла булды. Был предприятие цемент, төрлө ҡоро ҡатнашмалар һәм башҡа төҙөлөш материалдары сығара.


text:
БДАУ студенттары – волейбол буйынса Европа уйындары призерҙары
Өфөгә Башҡорт дәүләт аграр университеты студенттары командаһы әйләнеп ҡайтты, улар волейбол буйынса юғары уҡыу йорттары араһында Европа уйындары призеры булды. Финалда студенттар Лозанна университеты (Швейцария) спортсылары менән осрашып, 3:1 иҫәбе менән еңеп сыҡты, тип хәбәр иттеләр уҡыу йортоноң матбуғат хеҙмәтенән. Финал уйыны һөҙөмтәләре буйынса Башҡортостан студенттары почетлы өсөнсө урын яуланы.
Университеттар араһында беренсе Европа уйындарында 32 илдән 151 уҡыу йорто исеменән 250 команда сығыш яһаны. Турнирҙы асыу тантанаһы 14 июлдә Испаниялағы Кордоба ҡалаһының үҙәк стадионында үтте.
Уйындар Европа Студенттар спорты ассоциацияһы ҡарамағында үткәрелә. Сараны ойоштороусылар булып Кордоба университеты һәм Испанияның Университеттар спорты комитеты сығыш яһай.


text:
Республика халҡына автомобилдәрҙән бер көнгә баш тартырға тәҡдим ителә
ӨФӨ, 2015 йыл, 25 август. /«Башинформ» мәғлүмәт агентлығы, Розалиә Вәлиева/.
Башҡортостан халҡына автомобилдәрҙән бер көнгә баш тартырға һәм шул рәүешле «Бөтә донъя автомобилһеҙ йөрөү көнөн» билдәләргә тәҡдим ителә. Сара йыл һайын 22 сентябрҙә үткәрелә. Был хаҡта республиканың Транспорт һәм юл хужалығы буйынса дәүләт комитеты хәбәр итә.
Йыл һайын был кампания йәмәғәтселектең иғтибарын автомобилдәрҙең күплеге һәм ҡалаларҙа һауаның бысраныуы проблемаларына йәлеп итеүгә бәйле төрлө темаларға арнала.
Европа мобиллек аҙналығы барышында ҡалаларҙа акциялар, халыҡтан һорау алыу, велопарадтар, конференциялар һәм йәмәғәт, башҡа транспорт төрҙәрен популярлаштырыуға йүнәлтелгән саралар ойошторола.


text:
Башҡортостанда Мәҙәниәт йылы эмблемаһы раҫланды
БР Хөкүмәте Премьер-министры урынбаҫары Лилиә Ғүмәрова етәкселегендә БР-ҙа Мәҙәниәт йылын үткәреү буйынса ойоштороу комитеты тематик йылдың эблемаһын раҫланы. Конкурсты республиканың Мәҙәниәт министрлығы уҙғарҙы.
— Комиссия ҡарары менән төрлө форматтарҙа образлылыҡ, асыҡ, сағыу, ыҡсым һәм еңел уҡылыу планында «Эврика Куда пойти учиться» журналы мөхәррире Азат Фәйзиевтың эше иң яҡшыһы тип танылды. Ул йылдың рәсми символикаһы сифатында раҫланды, — тип асыҡланы БР Мәҙәниәт министрлығының матбуғат сәркәтибе Ләйлә Ишморатова.
Ул шулай уҡ, конкурсҡа профессиональ рәссамдарҙан һәм ябай граждандарҙан 50 эш килде, тип өҫтәне. Үҙҙәренең эштәрен йәш рәссамдар ҙа ебәрҙе.
БР Мәҙәниәт министры Әминә Шафиҡова рәйеслегендәге комиссияла З.Исмәғилев исемендәге Өфө дәүләт сәнғәт академияһының һынлы сәнғәт кафедраһы мөдире Әмир Мәзитов, М. Аҡмулла исемендәге Башҡорт дәүләт педагогия университеты доценты, художество-графика факультеты деканы Тәлғәт Мәсәлимов, «Рәсәй Рәссамдар союзы» Бөтә Рәсәй ижади йәмәғәт ойошмаһының БР төбәк берләшмәһе рәйесе Хатип Фазылов, «Башҡортостан» гәзитенең художество мөхәррире Нәсих Хәлисов эшләне.


text:
Благовар ҡошсоларына – “Алтын көҙ-2009” алтын миҙалы
Алтын миҙал – “Благовар тоҡомло ҡошсолоҡ заводы” дәүләт унитар предприятиеһының Мәскәүҙә “Алтын көҙ-2009” Рәсәй агросәнәғәт күргәҙмәһендә ҡатнашыу һөҙөмтәһе бына ошондай. Был Рәсәй ҡошсолары алған ун юғары награданың береһе.
БР Ауыл хужалығы министрлығы матбуғат хеҙмәтенән хәбәр итеүҙәренсә, Благовар ҡошсолары күргәҙмәлә төрлө тоҡомло өйрәктәр, шулай уҡ “Һунар” тоҡомло фазандар күрһәткән. Улар күргәҙмәлә иғтибар үҙәген яулаған. РФ Хөкүмәте Рәйесенең беренсе урынбаҫары Виктор Зубков һәм Рәсәй ауыл хужалығы министры Елена Скрынник башҡорт ҡош-ҡорттарын лайыҡлы баһалаған. Улар ҡошсоларыбыҙҙы маҡтап, эштәрендә артабан да уңыштар теләгән.


text:
Башҡортостанда юғары уҡыу йорттарына ғаризалар ҡабул итеү тамамлана Фото: Андрей Старостин
Башҡортостанда юғары уҡыу йорттарына ғаризалар ҡабул итеү тамамлана
Башҡортостанда юғары уҡыу йорттарына ғаризалар ҡабул итеү тамамлана Фото: Андрей Старостин
ӨФӨ, 2015 йыл, 22 июль. /«Башинформ» мәғлүмәт агентлығы, Эльмира Сабирова/.
24 июлдә Башҡортостанда бакалавриат йүнәлеше һәм һөнәрҙәр буйынса көндөҙгө һәм ситтән тороп уҡыу бүлектәренә уҡырға инергә теләгән абитуриенттарҙан ғаризалар ҡабул итеү тамамлана.
Ҡабул итеү ике этапта уҙғарыла. Тәүгеһендә вуздар бюджет урындарының 80 процентына, икенсеһендә ҡалған 20-нә абитуриенттарҙы ҡабул итергә тейеш.
«27 июлдә юғары уҡыу йорттарының рәсми сайттарында һәм уларҙың мәғлүмәт стендтарында уҡырға инеүселәрҙең рейтингы урынлаштырыласаҡ. 3 август — беренсе этапта бюджет урындарына алынырға теләүселәр исемлегендә булған абитуриенттарҙан документтарҙың төп нөсхәһен ҡабул итеүҙең һуңғы көнө. 4 августа ҡабул итеү тураһында бойороҡ буласаҡ. Икенсе этапҡа килгәндә, төп нөсхәләрҙе тапшырыу 6 августа тамамлана, ә 7-дә юғары уҡыу йорттарының ҡабул итеү тураһында бойороғо баҫыласаҡ», — тип аңлатма бирҙе М.Аҡмулла исемендәге Башҡорт дәүләт педагогия университетының ҡабул итеү комиссияһының яуаплы секретары Фиданис Тимерханов.
Яңы уҡыу йылында республикала дәүләт юғары уҡыу йорттарының һәм уларҙың филиалдарының бюджет урындарына 10780 абитуриент уҡырға инә аласаҡ.
Уҡыуҙы тамамлаусы бер юлы биш вузға документтарын тапшыра ала, уларҙың һәр береһендә өс һөнәрҙе һайларға була, бөтәһе 15 вариант.
Быйыл бер яңылыҡ бар. Абитуриенттарҙың шәхси ҡаҙаныштары уҡырға ингәндә балдарын арттырырға ярҙам итәсәк. Уҡырға инеүселәр үҙҙәренең портфолиоһын күрһәтергә тейеш. Дөйөм суммала был абитуриентҡа яҡынса ун балл өҫтәйәсәк. Йомғаҡлау иншаһы өсөн дә өҫтәмә балдар алырға мөмкин.


text:
Фото:
Мәсетлеләр бөгөн "Тыныслыҡ-Ҡорбан" милли-дини байрамын үткәрә
Фото:
Мәсетле районының Ләмәҙтамаҡ ауылында бөгөн “Тыныслыҡ-Ҡорбан” милли-дини байрамы ойошторола. Ауыл халҡы яҡташтарын – Бөйөк Ватан һуғышында һәләк булғандарҙы, шулай уҡ һуғыштан һуң вафат булғандарҙы хөрмәтләп иҫкә аласаҡ.
Ауылда уларҙың туғандары йыйыласаҡ. Урындағы власть, дини ойошмалар вәкилдәре, ветерандар советы, ҡатын-ҡыҙҙар советы рәйестәре, Ләмәҙтамаҡ халҡы һәләк булған яугирҙар обелискына сәскәләр һаласаҡ, зыяратта уларҙың ҡәберҙәренә барасаҡ. Һуңынан яҡташтары иҫтәлегенә ҡорбан малы салынасаҡ.


text:
Салауатта «Берҙәм Рәсәй» көнө үтте
Салауатта «Берҙәм Рәсәй» партияһы көнө үтте. Партияның төбәк сәйәси советы секретары Константин Толкачев етәкселегендәге берҙәм рәсәйлеләрҙең рәсми делегацияһы ҡалаға иртә таңдан килде.
Байрам сиктәрендә «Берҙәм Рәсәй»ҙең урындағы бүлексәһенең йәмәғәт ҡабул итеү бүлмәһе асылды. Уны асыу тантанаһынан һуң, Константин Толкачев шунда уҡ үҙҙәренең социаль проблемалары менән мөрәжәғәт итеүсе граждандарҙы ҡабул итте.
Колхозная урамында делегация ағзалары яңыраҡ ремонтланған 9-сы коррекцион балалар баҡсаһында булды. Бинаға капиталь ремонт «Берҙәм Рәсәй»ҙең Салауат ҡалаһындағы бүлексәһенең башҡарма комитеты башланғысы менән үткәрелгән.
Көндөң тәүге яртыһында делегация шулай уҡ Салауат индустриаль колледжында булды, унда мәктәп уҡыусыларының бокс буйынса спартакиадаһы үтте. Бынан һуң байрамда ҡатнашыусылар ҡаланың Балалар һәм үҫмерҙәр ижады һарайына юлланды, унда «Мәңгелек ут» мемориаль комплексына сәкәләр һалды. Бынан һуң Һарайҙың йыйылыштар залында «Мин – граждан» федераль акцияһы сиктәрендә Салауат ҡалаһы йәштәренә паспорттар тапшырыу тантанаһы үтте.
Көндөң икенсе яртыһында «Нефтехимик» мәҙәниәт һарайында партияның сәйәси советы ултырышы үтте.
«Берҙәм Рәсәй көндәре» Башҡортостан Республикаһында 2005 йылдан үткәрелә. Быйыл улар республиканың Миәкә, Мәсетле, Илеш, Шишмә, Мишкә, Стәрлебаш, Ауырғазы, Балтас, Борай, Ейәнсура, Ҡырмыҫҡалы райондарында, Туймазы, Октябрьский, Стәрлетамаҡ, Сибай ҡалаларында һәм башҡа муниципаль берәмектәрендә үтте.


text:
Баш ҡаланың иң яҡшы уҡытыусыһына автомобиль асҡысы тапшырылдыФото: Андрей Старостин
Баш ҡаланың иң яҡшы уҡытыусыһына автомобиль асҡысы тапшырылды
Баш ҡаланың иң яҡшы уҡытыусыһына автомобиль асҡысы тапшырылдыФото: Андрей Старостин
Ун алтынсы тапҡыр үткәрелгән «Башҡортостан баш ҡалаһының йыл уҡытыусыһы-2013» конкурсында абсолют еңеүсе тип Киров районының 5-се лицейынан башланғыс кластар уҡытыусыһы Ольга Русинова танылды. Уға автомобиль асҡысы тапшырылды.
Быйыл һөнәри оҫталыҡ бәйгеһендә 31 педагог ҡатнашты. Улар араһында рус теле һәм әҙәбиәте, музыка, физик культура, һынлы сәнғәт уҡытыусылары булды. Бер ай дауамында улар төрлө һынауҙар аша үтте, асыҡ дәрестәр, класс сәғәттәре үткәрҙе, үҙҙәренең методик проекттары менән таныштырҙы. Финалда конкурста ҡатнашыусылар оҫталыҡ дәрестәрендә, түңәрәк өҫтәлдә ҡатнашты.
Наградлау тантанаһы сиктәрендә шулай уҡ иң яҡшы башҡорт теле һәм әҙәбиәте уҡытыусыһы билдәләнде. Еңеүсе тип Мостай Кәрим исемендәге 158-се башҡорт гимназияһынан Фәриҙә Миһранова танылды.
Өфөнөң иң яҡшы мәктәпкәсә белем биреү учреждениеһы исеменә – 74-се балалар баҡсаһы, ә балаларға өҫтәмә белем биреү учреждениелары етәкселәре араһында йыл директоры исеменә «Глобус» балалар ижады үҙәгенән Ольга Ивашкова лайыҡ булды.
Сараны ойоштороусылар булып ҡаланың Мәғариф идаралығы һәм Фәнни-мәғлүмәт-методик үҙәге сығыш яһаны.


text:
Республикала танылған яҙыусылар әҙәбиәт дәрестәрен үткәрә
ӨФӨ, 2015 йыл, 16 октябрь. /«Башинформ» мәғлүмәт агентлығы, Ләйлә Аралбаева/.
Бөгөн республика әҙиптәре Белорет районына юлланды. 16-17 октябрҙә билдәле сәнғәт эшмәкәрҙәре Әҙәбиәт йылына арналған ижади осрашыуҙар ойоштора. Улар араһында Башҡортостандың халыҡ шағиры Ҡәҙим Аралбай, Салауат Юлаев исемендәге дәүләт премияһы лауреаты Ирек Кинйәбулатов, яҙыусы һәм журналистика ветераны Әхмәҙин Әфтәх, яҙыусы-сатирик Венер Исхаҡов, Шәйехзада Бабич исемендәге йәштәр премияһы лауреаттары Айгиз Баймөхәмәтов һәм виртуоз ҡумыҙсы Миңлеғәфүр Зәйнетдинов бар.
16 октябрҙә Белорет лицей-интернатында һәм Дауыт Юлтый исемендәге ҡала китапханаһында осрашыу була. 17 октябрҙә Әхмәт Лотфуллин исемендәге Абҙаҡ урта мәктәбендә һәр яҙыусы уҡытыусы сифатында сығыш яһай. Миңлеғәфүр Зәйнетдинов ҡумыҙҙа уйнау буйынса оҫталыҡ дәресе үткәрә. Сараға Әбйәлил, Белорет, Учалы райондарының башҡорт теле уҡытыусылары саҡырылған. Дәрестәрҙән һуң мәктәптең тамашалар залында әҙәби-музыкаль кисә була.
Мәктәптәрҙә һәм китапханаларҙа Өфө ҡунаҡтары өсөн күргәҙмәләр ойошторола, яҙыусылар иһә автограф менән китаптарын бүләк итәсәк.
«Белорет ере — бик күп арҙаҡлы шәхестәрҙең тыуған ере. Бында СССР-ҙың халыҡ артистары, актер Арыҫлан Мөбәрәков, композитор Заһир Исмәғилев, СССР-ҙың халыҡ рәссамы Әхмәт Лотфуллин тыуған. Әйткәндәй, программабыҙҙа уның ҡәберенә барып, сәскәләр һалыу ҡаралған», — тип хәбәр итте Айгиз Баймөхәмәтов.
Проектты ойоштороусылар — Белорет районы хакимиәте һәм «Башҡортостан» гәзите.


text:
Уҡытыусыларҙың эш хаҡына бәйле һорауҙар буйынса федераль ҡыҙыу линияға мөрәжәғәт итергә мөмкин
17 октябрҙә уҡытыусыларҙың хеҙмәт хаҡына бәйле мәсьәләләр буйынса «ҡыҙыу линия» эшләй башлаясаҡ. Ул «Бөтә Рәсәй педагогтар йыйылышы» дөйөм Рәсәй йәмәғәт ойошмаһы һәм РФ Мәғариф һәм фән министрлығы менән ойошторолған. Уҡытыусылар «ҡыҙыу линияға» шылтыратып, эш хаҡын иҫәпләүгә бәйле һәр һорауына тулы мәғлүмәт ала аласаҡ.
Бөтә Рәсәй педагогтар йыйылышының матбуғат хеҙмәтенән хәбәр итеүҙәренсә, телефон линияһы Владимир Путиндың дөйөм белем биреүҙең төбәк системаларын яңыртыу һәм уҡытыусыларҙың эш хаҡын күтәреүгә бәйле башланғыстарын тормошҡа ашырыуҙы тикшереү маҡсатында ойошторола.
Ҡыҙыу линия 9 — 18 сәғәттәрҙә (Мәскәү ваҡыты менән) көн һайын (шәмбе һәм йәкшәмбенән тыш) эшләйәсәк. Телефон: 8-499-152-67-61.


text:
Лилиә Ғүмәрова: «Халыҡ штабы йәмғиәттең төрлө ҡатлам вәкилдәренең фекерҙәрен туплау өсөн булдырылды»
— Халыҡ штабы булдырылғандан алып республикала йәмғиәттең төрлө ҡатлам вәкилдәренең фекерҙәрен туплауға йүнәлтелгән айырым бер майҙансыҡ барлыҡҡа килде, — тип иҫәпләй республиканың Дәүләт Йыйылышы – Ҡоролтай рәйесе урынбаҫары Лилиә Ғүмәрова. – Штабтың тәүге ултырышында уның ағзалары төбәктә йәшәүсе барлыҡ халыҡ өсөн көнүҙәк булған мәсьәләләр хаҡында һөйләште. Мәҫәлән, Башҡорт дәүләт опера һәм балет театры солисы, Рәсәйҙең атҡаҙанған артисы, Башҡортостандың халыҡ артисы Геннадий Родионов ижади интеллигенция проблемаларын күтәрҙе. Рәсәй Фәндәр академияһы Өфө ғилми үҙәгенең Р.Ғ.Кузеев исемендәге Этнологик тикшеренеүҙәр институты директоры, Башҡортостан халыҡтары ассамблеяһы идараһы ағзаһы Айһылыу Юнысова Башҡортостандың ғилми берләшмәһенә хас проблемаларға иғтибарын йүнәлтте. Халыҡ штабы вәкилдәре төрлө йәмәғәт ойошмалары һәм структуралары исеменән сығыш яһай. Шулай итеп, төрлө характерҙағы мәсьәләләр тикшерелә.
— Халыҡ штабы программа документтарын әҙерләү өсөн майҙансыҡ була ала, — тип билдәләне республика парламенты вице-спикеры. – Тәҡдим ителгән идеялар программаларҙа һәм проекттарҙа сағылыш таба ала, һуңғылары, үҙ сиратында, республика һәм ил етәкселегенең эшмәкәрлек нигеҙен тәшкил итәсәк.
Иҫегеҙгә төшөрәбеҙ, «Башинформ» агентлығы алдан хәбәр итеүенсә, Башҡортостанда Халыҡ штабы булдырылды. Уның составына 21 кеше инде, улар иҫәбендә республиканың Дәүләт Йыйылышы – Ҡоролтай рәйесе урынбаҫары Лилиә Ғүмәрова ла бар.